הוועדה לענייני ביקורת המדינה, כנסת 20, פרוטוקול מספר 288, 2017-12-05 11:30

שלי יחימוביץ': אנחנו פותחים את ישיבתה של הוועדה לענייני ביקורת המדינה בנושא נהלי רשות האוכלוסין וההגירה ולשכת הקשר "נתיב" שעל פי דוחות המבקר גם בעניין נתיב וגם בעניין רשות האוכלוסין יוצרים סיטואציה קשה מאוד, ולא בכדי אנחנו עושים זאת ביום ציון זכויות האזרח.

שלי יחימוביץ': סיטואציה שמפלה באופן חריג ויוצא דופן אזרחים שהם יוצאי חבר העמים לעומת אזרחים ישראלים אחרים שמבקשים להסדיר את מעמדם של בני זוגם שאינם אזרחי ישראל.

שלי יחימוביץ': שעה שאזרח ישראלי רגיל שמבקש לעשות זאת צריך לעשות זאת מול רשות האוכלוסין, בפני יוצאי חבר העמים יש שתי משוכות, כלומר משוכה כפולה, גם נתיב וגם רשות האוכלוסין.

שלי יחימוביץ': ויתרה מזה, מתברר שאזרחים ותיקים במדינת ישראל שעלו בגל העלייה הגדול ביותר בתולדות המדינה בראשית שנות ה-90 שכבר מעורים בחברה הישראלית ולפעמים עובדים בתעשיות בטחוניות וילדיהם שירתו ביחידות מסווגות וקרביות וכן הלאה וכן הלאה, אנשים שאף אחד לא מטיל ספק בעובדת היותם אזרחים שווי זכויות, נאלצים בנוסף לכל ההליכים של הוכחה בדבר כוונותיהם, בדבר כוונות הזוגיות בינם לבין בן זוגם שאינו אזרח ישראלי, הם פה עומדים לחקירה על עצם האזרחות הישראלית של עצמם, בדיעבד.

שלי יחימוביץ': אף על פי שהם חלק מחייה של המדינה ואזרחי מדינת ישראל.

שלי יחימוביץ': כל הדברים האלה גם עולים מדוח המבקר אבל גם עולים מתלונות חוזרות ונשנות של אזרחים.

שלי יחימוביץ': אנחנו נדון היום בסיטואציה הקשה הזאת, נראה איפה היא עומדת.

שלי יחימוביץ': היא נידונה בעבר גם בוועדת הקליטה של הכנסת.

שלי יחימוביץ': אני צריכה לציין ששני חברי כנסת הסבו את תשומת לבי לעניין הזה: חברת הכנסת יוליה מלינובסקי וחבר הכנסת דב חנין.

שלי יחימוביץ': ואודה על האמת שמגיעות אליי פניות משני צדדים כאלה של המפה הפוליטית אני אומרת אוקיי, כנראה שיש כאן משהו נכון.

שלי יחימוביץ': ועל כן אנחנו נעסוק בעניין הזה היום בהרחבה.

שלי יחימוביץ': עוד שני דברים אני רוצה לציין.

שלי יחימוביץ': רבים מאוד מהאנשים שפנו אלינו ואל חברי הכנסת האחרים מאוד מאוד חששו להגיע לכאן.

שלי יחימוביץ': הם חששו כיוון שבשנייה אחת השטיח יכול להמשך מתחת רגליהם וכל המשפחה שלהם תוכרז כלא יהודית.

שלי יחימוביץ': חשש מאוד גדול מול רשויות החוק.

שלי יחימוביץ': והערה שנייה, וזאת בקשה בדיון הקודם שהיה בוועדת קליטה, הייתה התנהלות מאוד חריפה וקשה כלפי נציגי משרד הפנים ורשות האוכלוסין.

שלי יחימוביץ': אנחנו לא נחסוך מאף אחד שאלות קשות אבל אני מבקשת מחברי הכנסת בכל זאת לשמור על כבודם של פקידי הציבור וגם לזכור שלא הם קובעים את המדיניות.

שלי יחימוביץ': בסופו של דבר הם אמונים על ביצוע המדיניות.

שלי יחימוביץ': זה לא שחלילה נחסוך ממישהו שאלה קשה או ביקורתית אבל אני מבקשת שזה לא ייגרר לא לצעקות ולא לביטויים שאינם במקומם.

שלי יחימוביץ': מי כאן מרשות האוכלוסין?

שלי יחימוביץ': טוב אנחנו נשמור עליכן, אבל יחד עם זה מן הסתם תצטרכו לענות על כמה שאלות שהן בעייתיות ומורכבות.

שלי יחימוביץ': אנחנו נתחיל בדוח מבקר המדינה ונתחיל בך יובל חיו, משנה למנכ"ל ומנהל החטיבה לביקורת משרדי ממשלה וחטיבות שלטון.

שלי יחימוביץ': הדוח על נתיב בקצרה.

<יובל חיו: תודה.

<יובל חיו: אני רק אומר שהפרק שנוגע ללשכת הקשר נתיב הוא נכלל בתוך דוח שעוסק בנושא הטיפול בהסדרת מעמדם האזרחי של בני משפחה זרים של ישראלים, דוח שפורסם בדוח השנתי האחרון, 67 ב'.

<יובל חיו: הלשכה, לשכת הקשר נתיב, היא למעשה עוסקת בבחינה ובטיפול של בקשות של בני זוג זרים של יהודי ישראלי שהם ילידים של מדינות חבר העמים או מזרח אירופה.

<יובל חיו: אנחנו בפרק שעוסק בעניין הזה מתייחסים לשני נדבכים של הבדיקה שמצאנו שנעשית בלשכת הקשר נתיב.

<יובל חיו: הנדבך הראשון זה בדיקה באשר לכנות הקשר של בני הזוג.

<יובל חיו: הנדבך השני זו הבדיקה שנעשית, בדיעבד יש לומר, באשר לזכאותו של בן הזוג הישראלי לעלות לישראל לפי חוק השבות.

<יובל חיו: שתי הבדיקות הללו עמדו במוקד הבחינה שלנו ובנושא הזה אנחנו מצאנו לנכון לעורר שתי סוגיות וביקשנו כי הן תבוררנה באופן ממצה גם במשרד המשפטים וגם ביחידות המבוקרות הנוספות.

<יובל חיו: הסוגייה האחת נוגעת לשאלת ההסמכה לקיום הבדיקות האמורות על ידי לשכת הקשר נתיב.

<יובל חיו: חשוב לי לומר פה שאנחנו עוררנו את שאלת ההסמכה לאחר שהיינו ערים להחלטת הממשלה מ-2007.

<יובל חיו: היא לא נסתרה מעינינו, ראינו את ההחלטה ויחד עם זאת - - -

שלי יחימוביץ': כלומר בהחלטה הייתה הסמכה.

<יובל חיו: בהחלטה יש הסמכה שהיא נוגעת לתחום של העלייה ויש פה, למיטב הבנתנו, איזשהי הרחבה של ההסמכה מהחלטת הממשלה שהיא ראויה לבחינה.

<יובל חיו: והשאלה השנייה שעוררנו האם הבירור - - -

שלי יחימוביץ': אני רוצה להבין.

שלי יחימוביץ': מה שאתה אומר זה שנתיב לקחו את אותה הסמכה שהייתה יחסית מצומצמת ופירשו אותה מעל ומעבר.

<יובל חיו: אני אומר כך, מהחלטת הממשלה מ-2007 נקבע שנתיב מוסמכת להמליץ על זכאות העלייה לישראל של יהודים וזכאי העלייה בני ויוצאי מדינות חבר העמים.

<יובל חיו: כך נוסח בלשון החלטת הממשלה.

<יובל חיו: אנחנו התבוננו על הפעולות שנעשות וחשבנו שנדרשת פה בחינה וככל שידרש גם הסדרה של הסמכות הזו בצורה יותר מדוייקת ומפורטת.

<יובל חיו: אגב, יכול להיות שבסוף הבחינה ייאמר שאין את הסמכות, גם זו אפשרות.

<יובל חיו: אבל אנחנו חשבנו שזה לא יכול להעשות כאיזשהי פעולה מנהלית שלא עוצרים ומבררים אותה.

<יובל חיו: ואלה גם מילותינו בדוח - - -

שלי יחימוביץ': יתירה מזה, אם נתיב מפרשת את הרגע הספציפי שבו אזרח ישראלי מבקש להתאחד עם בן זוגו שאינו אזרח ישראלי כרגע שבו היא זכאית לפשפש בעצם יהדותו וזכאותו אז למה דווקא האזרחים האלה.

שלי יחימוביץ': אם ככה הם יכולים עכשיו לבוא למיליון עולים שעלו בראשית שנות ה-90 ולהתחיל לשאול אותם אם הם בכלל צריכים להיות פה.

<יובל חיו: זו בדיוק הנקודה שמעבירה אותי לסוגייה השנייה שהעלינו בדוח וזה האם הבירור הנוסף בדבר מעמדו בארץ של בן הזוג הישראלי במסגרת בקשתו להעניק מעמד לבן הזוג זה בירור שמתבצע רק לגבי העולים מחבר העמים או מזרח אירופה אינו עלול להגיע לכדי אפליה פסולה.

<יובל חיו: כלומר, הסוגייה הראשונה היא סוגיית הסמכות בכלל לתאם את הבדיקות, הסוגייה השנייה כן נכנסנו פנימה והעלינו את האפשרות שיש פה גם אפליה פסולה.

<יובל חיו: רשות האוכלוסין ומשרד המשפטים מסרו למשרד שלנו גם בתשובה לדוח וגם לאחר מכן בדיווח על מעקב תיקון ליקויים שבכוונתם לבחון את הסוגיות האמורות.

<יובל חיו: אני מבין שהסוגיות האלה מצויות כרגע גם על שולחן המשנה ליועץ המשפטי לממשלה.

<יובל חיו: חשוב לי לומר בסוף הדברים - אני לא יודע מה תהיינה תוצאות הבדיקות הללו אבל ככל שיוחלט על צורך בהמשך קיום הבדיקות האמורות העמדה הברורה של משרד מבקר המדינה היא כי יש להגדיר את היקף הסמכות הזו בכתב ולפרסם את גדר הסמכות הזו לציבור.

<יובל חיו: כלומר, גם אם יוחלט שהפרקטיקות הן נדרשות ואנחנו לא ניכנס כרגע לבחינות שתבוצענה ברשות המבצעת, אנחנו כן אומרים בצורה מפורשת, צריך להגדיר בדיוק מה כן ולהעלות את זה על מתווה נהלי ברור ושקוף לציבור המבקשים.

<יובל חיו: מבקש שמגיע לרשות המנהלית ודנים בבקשתו הוא צריך לדעת בדיוק מה גדר סמכותה של הרשות לברר את עניינו.

<יובל חיו: עד כאן.

שלי יחימוביץ': תודה רבה יובל.

שלי יחימוביץ': לפני שאני אאפשר לחברי הכנסת לומר את דברם אני רוצה לברר איזשהי סוגייה עובדתית שהתבררה לנו ממש לפני כמה דקות.

שלי יחימוביץ': ראשית, באותו דיון בוועדת העלייה והקליטה בראשות חבר הכנסת אברהם נגוסה, אמרה ראש נתיב, נטע ברסקין פלג, "נתתי הוראה להפסיק לאלתר במחלקה הקונסולרית שלנו, להפסיק לבדוק את האזרח הישראלי בתחום של יכולתו להיות אזרח", נכון עד כאן?

שלי יחימוביץ': אלה הדברים שלך.

שלי יחימוביץ': "פניתי למנכ"ל לשכת האוכלוסין וההגירה להסביר את נושא הסמכות של נתיב בנהלים של לשכת האוכלוסין וההגירה.

שלי יחימוביץ': נכון להיום נתיב לא בודקת את האזרח הישראלי עד שהנושא הזה מוסדר מול לשכת האוכלוסין וההגירה.

שלי יחימוביץ': ברגע שזה יוסדר, ואנחנו נונחה, אנחנו גוף מבצע, נמשיך לבדוק את האזרח הישראלי.

שלי יחימוביץ': הפסקנו אבל בינתיים התיקים מעוכבים".

שלי יחימוביץ': אנחנו הבנו מהדבר הזה בבירורים שלנו שאמנם אתם הפסקתם אבל לעומת זאת רשות האוכלוסין לא מאפשרת שום דבר והכל עומד בקיפאון מוחלט בלי בעצם שמישהו מקבל את ההיתר שהוא מבקש.

שלי יחימוביץ': ובינתיים בבוקר, פנה היועץ המשפטי של הוועדה, גלעד כרם, לרשות האוכלוסין והוא מגלה שהכל חזר לקדמותו.

שלי יחימוביץ': החקירות נמשכות של האזרחים הישראלים ובודקים את יהדותם.

שלי יחימוביץ': אז גלעד רק מילה על השיחה שלך, תעדכן אותנו.

<גלעד כרם: אפשר לשאול את נציגי רשות האוכלוסין, אני שוחחתי הבוקר עם רשות האוכלוסין להבין מה המצב כיום ונמסר לי שכרגע הפעילות של נתיב בהקשרים שאנחנו דיברנו עליה ממשיכה בדיוק כפי שפעלו לפני דוח מבקר המדינה.

שלי יחימוביץ': בקיצור מה שאנחנו שומעים לכבוד יום זכויות האדם שהפשפושים ביהודתם של אזרחי ישראל מאז ראשית שנות ה-90 שהם חלק מחיינו כאן קיבלו אור ירוק להמשיך באותו אופן שבו זה נעשה בעבר?

<נטע בריסקין-פלג: אני יכולה להגיב?

שלי יחימוביץ': כן.

<נטע בריסקין-פלג: יושבת ראש הוועדה, חברי כנסת נכבדים, כל מה שציינת אכן נכון.

<נטע בריסקין-פלג: אני נכנסתי לתפקיד לפני כארבעה חודשים.

<נטע בריסקין-פלג: הדבר הראשון שהתחלתי בו זה לבדוק את דוחות מבקר המדינה שהופנו כלפי נתיב.

<נטע בריסקין-פלג: מצאתי וראיתי שרוב הליקויים אכן תוקנו.

<נטע בריסקין-פלג: בנושא הפעילות הקונסולרית מצאתי שהליקויים לא תוקנו.

<נטע בריסקין-פלג: בדקתי את הנושא לעומק והבנתי שאנחנו חייבים לתקן את הליקויים לאלתר כי כך דורש מבקר המדינה.

<נטע בריסקין-פלג: הודעתי לרשות האוכלוסין וההגירה שאנחנו מפסיקים את בדיקת האזרח הישראלי עד שהדברים יתוקנו.

<נטע בריסקין-פלג: קבענו פגישה עם מנכ"ל רשות האוכלוסין וההגירה.

<נטע בריסקין-פלג: המנכ"ל ציין וגם המחלקה המשפטית של רשות האוכלוסין וההגירה שהסוגייה עברה את משרד המשפטים כיוון שנוצרים תורים ארוכים וגדולים הם מבקשים שאנחנו נמשיך לבדוק את האזרח הישראלי ועד סוף דצמבר יהיה תיקון הליקוי ואנחנו נקבל את הסמכות בכתב ובצורה מסודרת.

שלי יחימוביץ': כלומר כל הסיפור עכשיו זה להעניק לכם סמכות פורמלית לפשפש ביהדות של אזרחי מדינת ישראל.

<נטע בריסקין-פלג: מבחינתי כן כיוון שאני לא סמכות לדון בנושא אפליה.

<נטע בריסקין-פלג: נושא אפליה לא הופנה כלפי נתיב.

<נטע בריסקין-פלג: הליקוי כלפיי הופנה שאין לי סמכות ואני דורשת לקבל סמכות.

<נטע בריסקין-פלג: מעבר לזה- - -

שלי יחימוביץ': למה את דורשת לקבל את הסמכות הזו?

<נטע בריסקין-פלג: אני דורשת לקבל סמכות כיוון שמצאתי וראיתי שאנחנו פועלים שלא בסמכות.

שלי יחימוביץ': אז האופציה האחרת היא פשוט לא לפעול אם אין לכם סמכות.

<נטע בריסקין-פלג: זה נכון אבל התחייב המנכ"ל בבקשה להמשיך את הבדיקות כיוון שנוצרים תורים ועד סוף דצמבר, קרי עוד שלושה שבועות זה יתוקן.

שלי יחימוביץ': אני חייבת להגיד לך שזו תשובה מוזרה ביותר.

שלי יחימוביץ': את אומרת בריש גלי שלא רק שאתם לא מפסיקים את הפשפוש והפקפוק ביהדותם של אזרחי ישראל, אלא גם נוצרים תורים כי אתם מחכים עם זה עד להנחייה ואתם עכשיו רוצים לעגן בחוק את השאלה הזאת.

שלי יחימוביץ': ואני רוצה לשאול אותך עוד שאלה אחת.

שלי יחימוביץ': אם אתם בודקים את יהדותם של אזרחי מדינת ישראל - - -

<נטע בריסקין-פלג: את זכאותם לא יהדותם - - -

שלי יחימוביץ': את זכאותם על פי חוק השבות זה לבדוק אם הם יהודים, בואי נקרא לילד בשמו.

שלי יחימוביץ': ומדובר על אזרחים שנמצאים כאן מאז ראשית שנות ה-90.

שלי יחימוביץ': אתם בודקים את יהדותם בגלל שקרתה להם תאונה, הם התאהבו באדם שאינו אזרח ישראלי.

שלי יחימוביץ': למה בעצם שלא תבדקו את כל מיליון העולם בראשית שנות ה-90.

<נטע בריסקין-פלג: אנחנו זרוע מבצעת, לא מחליטה.

<נטע בריסקין-פלג: הסמכות היא של שר הפנים.

<נטע בריסקין-פלג: אנחנו עושים את מה שאומרים לנו.

<נטע בריסקין-פלג: אנחנו לא - - -

שלי יחימוביץ': שר הפנים הנחה אתכם לבדוק את זכאותם?

<נטע בריסקין-פלג: שר הפנים עכשיו מטפל, כן, בלהנחות בצורה חוקית משפטית.

<נטע בריסקין-פלג: אנחנו לא רשאים להחליט האם זאת אפליה, האם אנחנו - - -

שלי יחימוביץ': אבל אתם החלטתם מלכתחילה לעשות דבר שלא הוסמכתם לו בכלל.

<נטע בריסקין-פלג: לא, זה לא מדוייק.

<נטע בריסקין-פלג: אנחנו הונחינו, רק שזה לא הוסדר בנוהל אחמ"שים.

שלי יחימוביץ': טוב, יוליה את הדוברת הראשונה אבל אני מבקשת שתתאפקי רקע.

שלי יחימוביץ': אמרתי שמעט מאוד אנשים, אם בכלל, הסכימו לבוא לספר את סיפורם, יש רבים כאלה, אבל יש אחד שאנחנו נראה סרטון שלו שגם הוא הקליט אחרי התלבטויות רבות ואחרי התייעצות עם עורכת הדין שלו והוא הקליט את עצמו אמש, בתיווכך, יוליה, זה היה.

שלי יחימוביץ': מדובר במיכאל צ'יבונין, הוא נולד ב-1983, עלה ב-1992, כמו רבים וטובים ובוא ניתן לו לספר את סיפורו שתבינו במה מדובר.

שלי יחימוביץ': אני שוב רוצה להגיד, זה לא סיפור יוצא דופן.

שלי יחימוביץ': זה קורה כל הזמן, אז בבקשה, נצפה בדברים שלו.

שלי יחימוביץ': (הקרנת סרטון) אני חושבת שכשמתוודעים לסיפור האישי של אדם רגיל מן היישוב ושומעים את ההתבטאויות הפורמליסטיות האלה אני מניחה שזה ממחיש את עוצמת העוול, האפלייה והדבר הבלתי נתפס שמתרחש כאן.

שלי יחימוביץ': אנחנו תיכף ננסה לברר אם זה באמת בהנחיית שר הפנים.

שלי יחימוביץ': ואני כבר אומרת שאנחנו נעשה עוד דיון בהקדם כדי לבדוק את החדשות שהתגלו היום שנתיב חוזרת לסורה.

שלי יחימוביץ': חברת הכנסת יוליה מלינובסקי, בבקשה.

יוליה מלינובסקי: תודה גברתי היושבת ראש.

יוליה מלינובסקי: אני חייבת להגיד שאני כל כך נרגשת ואני בדרך כלל שומרת על הפאסון, בנימה אישית, אפילו לא ישנתי בלילה.

יוליה מלינובסקי: כי בסיפור הזה יש עוד עדכון ובסוף ראינו שהבחור לא הרגיש טוב כבר, והוא לא אמר את זה, אבל עשו לו דיל, נתנו לו להכניס את בת זוגתו לארץ בתנאי שהוא מוותר על היהדות ואמא שלו מוותרת על היהדות, זה היה התנאי.

יוליה מלינובסקי: אז הוא בחר - - -

<קריאה: לא שומעים.

שלי יחימוביץ': הציעו לו לוותר על היהדות שלו ושל אמא שלו ובתמורה שבת זוגו תקבל מעמד בישראל והוא הסכים, בלית ברירה.

יוליה מלינובסקי: זה ההתפתחויות שכרגע יש בסיפור הזה.

יוליה מלינובסקי: וכפי שאת אמרת - - - אנחנו היום נמצאים בסיטואציה שמיליון איש יוצאי ברית המועצות לשעבר הם חשודים עצם זה שהם עלו מברית המועצות לשעבר אחרי שנה מסויימת.

יוליה מלינובסקי: זאת אומרת, מי שעלו לפני שנת 89' לדעתי הם לא חשודים ואחרי הם חשודים.

שלי יחימוביץ': מ-89'?

יוליה מלינובסקי: לדעתי 89'.

שלי יחימוביץ': יש שנה שבה - - -

<נטע בריסקין-פלג: סוף 89'.

יוליה מלינובסקי: אז לא טעיתי בהרבה.

שלי יחימוביץ': טוב, לרגע חשבתי שההורים שלי שעלו ב-48' ו-56' יתחילו לפשפש גם ביהדות שלהם ושלי.

יוליה מלינובסקי: בקצב הזה אנחנו נגיע לשם.

יוליה מלינובסקי: תקשיבו, אני נכנסתי, איך זה הכל התחיל?

יוליה מלינובסקי: פשוט אני כחברת כנסת מקבלת המון פניות מאזרחים שמגיעים ללשכתי על כל מה שקשור למשרד הפנים, רשות האוכלוסין וההגירה, הסיפורים של אנשים, חוויות לא טובות שאנשים עוברים שם, אני ניסיתי לטפל, ניסתי לפנות, גם במקרים שנציגים מהמשרד מכירים פה, אם יהיה לנו זמן אנחנו נגלוש.

יוליה מלינובסקי: גם מקרים הומניטריים מאוד קשים שמשרד הפנים ודוח המבקר מתייחס לזה שהוועדה ההומניטרית לא פועלת כנדרש, לא מתכנסת בזמנים המתאימים, החומר לא ממוחשב, 50% מההחלטות אחר כך חוזרות, 50% מהתיקים של המשרד אחר כך חוזרים כי מגלים שהם עשו טעויות, הרבה תיקים מגיעים לבתי משפט.

יוליה מלינובסקי: וכשהתחלתי להתעסק בזה אמרתי, איך זה יכול להיות?

יוליה מלינובסקי: זאת אומרת, גם אני שאלתי את עצמי שאלה על סמך מה בודקים אותנו.

יוליה מלינובסקי: אם אני אזרחית מהיישוב, לא חשודה בשום דבר.

יוליה מלינובסקי: אני, יוליה מלינובסקי, עליתי לפני 19 שנה, הגשתי את כל המסמכים, קיבלתי אישורים, חיה את החיים שלי, על סמך מה עכשיו יבדקו אותי.

יוליה מלינובסקי: זאת אומרת, גברתי, אם מחר, אני נשואה אבל בהנחה שאני ארצה להתחתן עם מישהו מחו"ל גם אותי ישלחו לבדיקה הזאת והתחילו לחפש שם במסמכים.

יוליה מלינובסקי: יתירה מזאת, אפילו אם אני מוכרת ברבנות, אם הרבנות מכירה בזה שאני יהודיה זה לא מספיק לרשות האוכלוסין וההגירה, יש להם בדיקות משלהם.

יוליה מלינובסקי: אם אני היום התחתנתי פה בארץ, בחופה, כדת משה וישראל, זה לא מספק את רשות האוכלוסין וההגירה, זה לא מתאים להם, זה לא מספיק להם.

יוליה מלינובסקי: זאת אומרת, יש לנו פה שתי רשויות שלא מדברות אחת עם השנייה.

יוליה מלינובסקי: ואז אמרתי, לא יכול להיות שאף אחד לא דיבר על זה, אף אחד לא בדק את זה.

יוליה מלינובסקי: איך זה יכול להיות, ממה בכלל סמכות?

יוליה מלינובסקי: אני משפטנית, אני עורכת דין, ההנחה היא שכולם בסדר אלא אם כן יש חשש סביר להניח שמישהו לא בסדר.

יוליה מלינובסקי: אנחנו מתייחסים לאזרחים בהנחה שהם אזרחים שומרי חוק.

יוליה מלינובסקי: צריך להוכיח - - -

שלי יחימוביץ': יוליה אני רוצה להדגיש פה משהו.

שלי יחימוביץ': והיה ובמסגרת ההליך הזה היה מתגלה שהאזרח הישראלי בכלל, היה מתגלה מסמך מזוייף בקשר אליו, הייתי אומרת בסדר, ניחא, יש כאן משהו שאולי הוא לא חוקי וצריך לבדוק.

שלי יחימוביץ': אבל כאן אנחנו מדברים על חשד מלכתחילה, בבסיס, בכל אדם שעלה, במיליון בני אדם שעלו למדינת ישראל וחיים כאן את החיים.

שלי יחימוביץ': מלכתחילה אנחנו מתחילים מחדש לבדוק את אזרחותם ואת יהדותם, זה בלתי נתפס.

יוליה מלינובסקי: המצב צריך להיות הפוך.

יוליה מלינובסקי: שאם פתאום התגלה חשש לגבי מישהו אז אולי לבדוק - - -

שלי יחימוביץ': את אומרת זה הפוך, כולם חשודים עד שתוכח חפותם.

יוליה מלינובסקי: בדיוק.

יוליה מלינובסקי: תוכיחו שהם - - - זה המצב.

יוליה מלינובסקי: קחי בחשבון, במקרה של מיכאל, הוא עלה כילד, הוא היה בן 8, זאת אומרת הוא לא ביקש אזרחות.

יוליה מלינובסקי: - - - לאמו, זה עוד יותר גרוע.

יוליה מלינובסקי: הוא היה קצין, הוא לא ביקש שום דבר מארץ ישראל אז איך בכלל - - - נוגע זכות לבדוק אותו כשהיה קצין.

יוליה מלינובסקי: אז אמרתי לא יכול להיות דבר כזה, שאיכשהו זה לא הגיוני ואז גיליתי את דוח המבקר ובאמת כשהתחלנו לצלול לתוך החומר אמרתי, זה משהו שלא יכול להיות במדינה מתוקנת.

יוליה מלינובסקי: איך פשוט גם ליקויים בתחילת הנהלים, הנהלים לא מוסדרים, איך הליקויים מבחינת העבודה של רשות האוכלוסין וההגירה, כפי שאמרתי, 50% מהתיקים חוזרים.

יוליה מלינובסקי: זאת אומרת, הליך קבלת ההחלטות, אם אני קראתי נכון את הדוח גם כן מעורר שאלות רבות.

יוליה מלינובסקי: וגם השאלה המרכזית, ממה רשות האוכלוסין וההגירה שואבת סמכות.

יוליה מלינובסקי: כי זה בעצם הלב, זו השאלה המרכזית, ממה רשות האוכלוסין וההגירה שואבת סמכות לשים תחת החשד מיליון איש.

יוליה מלינובסקי: זה דבר ראשון.

יוליה מלינובסקי: התייעצתי עם המון מומחים ולא הצלחתי לקבל תשובות ומומחים באמת ברמה.

שלי יחימוביץ': התשובות שרצינו לקבל מתחילות להתברר והן מאוד רעות התשובות האלה.

יוליה מלינובסקי: דבר שני, מה שרשות האוכלוסין וההגירה טענו שהליך בדיקת אזרחות הוא לכולם.

יוליה מלינובסקי: ואני גיליתי בדוח, גם מבקר המדינה מתייחס לזה לפי הבדיקות שלהם, שיש חשש, ואם לא היה את זה כבד, סביר להניח שהם לא היו כותבים את זה, חשש כבד לאפלייה פסולה כלפי עולים חדשים מברית המועצות לשעבר ומזרח אירופה.

יוליה מלינובסקי: כי לא מצאנו שום גוף או שום הליך או שום נוהל לגבי עולים מצרפת, אנגליה, גרמניה וכו'.

יוליה מלינובסקי: יתרה מזאת גילינו שהבדיקה הזאת, מה שרשות האוכלוסין וההגירה ניסתה להגיד שהבדיקות האלה הן לא פולשניים, לא לכולם, אלא סלקטיבית כלפי מקרים בודדים.

יוליה מלינובסקי: ובגוף עצמו של הדוח גילינו שזה לא נכון, זה פשוט לא נכון.

יוליה מלינובסקי: הבדיקה היא מאה אחוז.

יוליה מלינובסקי: בנאדם רוצה להביא בן או בת זוג מחו"ל, הוא בא לרשות האוכלוסין וההגירה, ממלא טפסים, מקבל מעטפה עם בול חוזר והמסמכים האלה ישירות מגיעים לנתיב.

יוליה מלינובסקי: זאת אומרת, אין אופציה והם ישירות נכנסים - - -

שלי יחימוביץ': יוליה, משפט אחרון, אנחנו רוצים להמשיך.

יוליה מלינובסקי: אז בעצם שני דברים מרכזיים: האם וממה נובעת הסמכות, למה מיליון איש הם חשודים ולא הפוך, גם מה קורה עם התיישנות ולמה זה קורה באופן גורף לעולים חדשים מברית המועצות לשעבר.

שלי יחימוביץ': אוקיי, אנחנו נשאל את כל השאלות האלה.

שלי יחימוביץ': חבר הכנסת דב חנין, בבקשה.

דב חנין: תודה רבה לך גברתי היושבת ראש.

דב חנין: אכן הדיון הזה מתקיים במסגרת יום זכויות האדם בכנסת וחשוב שהוא מתקיים ביום הזה.

דב חנין: יש כאן שני מעגלים לדיון הזה.

דב חנין: מעגל אחד הוא המעגל של רשות האוכלוסין, וכפי שאמרת בדברי הפתיחה שלך, גברתי היושבת ראש, רשות האוכלוסין ראוייה לביקורת מקיפה שלנו בשורה ארוכה ורבה של נושאים.

דב חנין: זה לא רק הפרשה הזו, זה כל ההתנהלות עם ציבור של אנשים שצריכים לקבל שירות מרשות האוכלוסין ולא בטוח שהם מקבלים מרשות האוכלוסין שירות.

דב חנין: אם זה מבקשי מעמד, אם זה אזרחי ישראל, אם זה מבקשי מקלט.

דב חנין: יש שורה ארוכה של בעיות קשות ברשות האוכלוסין, אם זה סוגיות של איחודי משפחות שצריך לטפל בהם ואני מאוד אשמח שהוועדה לביקורת המדינה תקח את הנושא הזה ותטפל בו באופן שיטתי.

דב חנין: אבל המעגל היותר ספציפי של הדיון הזה הוא מעגל מאוד מאוד מדאיג וקשה בפני עצמו והוא כל ההתנהלות של הממשק בין רשות האוכלוסין לבין נתיב.

דב חנין: ואני חייב לומר לכם שהתמונה שמתגלה לנגד עינינו היא לא פחות מאשר מחרידה, לא פחות מאשר מחרידה.

דב חנין: אני אומר בכאב גדול שמיכאל, שאנחנו ראינו את הסרטון שלו כאן, הוא לגמרי לא בודד.

דב חנין: אנחנו מכירים לא מעט מקרים כאלה והדבר הכי עצוב והכי מרגיז זה שאנשים שנתקלים בבעיות האלה חוששים אפילו לדבר עליהן כי הם חוששים שאם הם ידברו המצב שלהם יורע עוד יותר.

דב חנין: וכל מיני גורמים יפעלו נגדם בצורה יותר אקטיבית ויותר מסוכנת.

דב חנין: אני רוצה לומר לגופם של הנושאים שאנחנו דנים בהם.

דב חנין: קודם כל, באופן חד משמעי, רשות האוכלוסין וההגירה אין לה תפקיד ואין לה סמכות לבלוש אחרי אזרחי ישראל.

דב חנין: אין כזה תפקיד, אין כזאת סמכות.

דב חנין: גם לנתיב, גברתי, אין תפקיד כזה ואין סמכות כזאת.

דב חנין: עם כל הכבוד להחלטת ממשלה, אני חושב שהחלטת ממשלה לא מספיקה כדי לייצר סמכות לגוף מנהלי לעקוב אחרי אזרחי ישראל ולפשפש ולראות מי שייך ומי לא שייך ומי יהודי ומי לא יהודי.

דב חנין: אני חושב שבנושאים מהסוג הזה כדי שבכלל גוף יוכל לפעול בדברים כאלה צריכה להיות חקיקה ראשית של הכנסת.

דב חנין: הדבר הזה הוא פגיעה חיצונית - - -

שלי יחימוביץ': להיפך, אסור שתהיה חקיקה כזאת, חס וחלילה אם תהיה חקיקה כזאת.

דב חנין: בוודאי אבל אם הכנסת רוצה - - -

שלי יחימוביץ': ואם היא לגבי מיליון עולים מחבר העמים, אדרבה, נתחיל לפשפש ביהדותם של כל אזרחי מדינת ישראל ולבדוק אם הם זכאים להיות פה.

דב חנין: אם הכנסת רוצה להחליט שכל אזרחי ישראל יהיו מעכשיו חשודים או שכל אלה שהגיעו לכאן מחבר העמים וברית המועצות לשעבר ייחשבו לחשודים, הכנסת צריכה להחליט את זה בחקיקה ראשית.

דב חנין: אני, אגב, לא בטוח שחקיקה כזאת תעבור את המבחן החוקתי אבל בטח שלא החלטת ממשלה יכולה להסמיך אתכם.

דב חנין: ולכן, גברתי, עם כל הכבוד, אני לא מכיר אותך באופן אישי, אני חושב שאת צריכה להבין שלא במקרה אין לכם סמכות כזאת כי לא יכולה להיות לכם סמכות כזאת.

דב חנין: אתם באופן חד משמעי צריכים להפסיק את הפעילות שלכם בתחום הזה.

דב חנין: רשות האוכלוסין וההגירה צריכה להפסיק לבקש מכם לעשות את הפעילות הזאת, גם אם פונים אליכם מחר.

דב חנין: ואני יודע, בפני חברת הכנסת מלינובסקי יש מכתב שממנו עולה שהם כביכול פנו אליכם וביקשו מכם להמשיך את הפעילות הזאת.

דב חנין: המכתב הזה, לפי הבנתי, הוא מכתב בלתי חוקי, תתעלמו ממנו.

דב חנין: רשות האוכלוסין וההגירה צריכה להפסיק לעכב את הטיפול בבקשות של אזרחים, היא צריכה להתנהל בכל בקשה כאילו היא מוגשת בתום לב.

דב חנין: אם יש לכם איזשהו בסיס לחשד כלפי מישהו תחקרו אותו, אם אין לכם בסיס לחשד כלפי מישהו, אל תחקרו אותו.

דב חנין: אל תתנהלו עם אזרחי ישראל כאילו הם נתינים באיזשהי מדינה בלתי דמוקרטית שבה דברים מתנהלים בהפקרות ובשרירות.

דב חנין: אני רוצה לומר שהפרשה הזו לא יכולה להסתיים בלי אמירה מאוד מאוד ברורה של כל הגורמים המעורבים, גם נתיב, גם רשות האוכלוסין וההגירה, גם משרד הפנים, שההתנהלות הזאת שהייתה בעבר, אתם מבינים שהייתה התנהלות פסולה, אתם מפסיקים את ההתנהלות הזאת מרגע זה ואילך.

דב חנין: תודה רבה.

שלי יחימוביץ': תודה רבה חבר הכנסת חנין.

שלי יחימוביץ': מי מדבר מטעם רשות האוכלוסין?

<רינה נשר: עורכת דין רינה נשר מהלשכה המשפטית של הרשות.

שלי יחימוביץ': מה זה מהלשכה המשפטית?

שלי יחימוביץ': סליחה שאני שואלת, יש מישהי יותר בכירה ממך כאן בפורום?

<רינה נשר: אני אחת הסגניות של היועץ המשפטי של הרשות.

שלי יחימוביץ': הבנתי.

שלי יחימוביץ': אני מביעה מורת רוח מזה ששולחים דרג שהוא לא מספיק בכיר ואחר כך באים אלינו ומתלוננים על כך שמשתלחים במרכאות כפולות ומכופלות באותו דרג.

<רינה נשר: זה משהו שעוד לא נאמר לי, אני מתנצלת - - -

שלי יחימוביץ': לא, אגב, בצדק, באמת אין סיבה להשתלח, אבל אני כבר אומרת כי אני כבר רואה שרמת התשובות שאנחנו מקבלים כאן, למרבה הפלא אנחנו מקבלים תשובות לשאלות שלנו אבל התשובות הן מחרידות, ולכן אני מודיעה כאן שבתוך שבועיים כבר יהיה דיון נוסף בנוכחות מנכ"ל רשות האוכלוסין ואנחנו נתבע לדעת ולוודא שהמנהג הזה פסק לחלוטין.

שלי יחימוביץ': אבל בואי בינתיים, רק תעני לי קודם על השאלה, אמרה כאן נטע ברסקין פלג, ראש נתיב, שנתיב קיבלה הנחיה ממשרד הפנים לבדוק את אזרחותם ויהדותם של אזרחים ישראלים ברגע שהם מבקשים להתאחד עם בני זוגם שאינם ישראלים.

<רינה נשר: אז קודם כל אנחנו מדברים על אזרחות ולא על יהדות.

<רינה נשר: הנושא של בדיקת בסיס הזכאות לאזרחות כשאזרח ישראלי - - -

שלי יחימוביץ': אבל רגע אני לא רוצה את התיקון הזה.

שלי יחימוביץ': כי מה זה אזרחות?

שלי יחימוביץ': הם אזרחים כי הם זכאים מכוח חוק השבות, הם זכאים כי הם יהודים - - -

<רינה נשר: לא, לא, בנים או נכדים של יהודים או יהודים.

<רינה נשר: זאת אומרת אנחנו מהבחינה הזאת לא בודקים יהדות ונטע חידדה את זה וזה חשוב.

<רינה נשר: אנחנו בודקים זכאות לאזרחות, מבחינתנו אין שום הבדל - - -

שלי יחימוביץ': איך בודקים את הזכאות לאזרחות?

<רינה נשר: אז הזכאות לאזרחות נבדקת על סמך מסמכים שהמסמכים - - -

שלי יחימוביץ': שמעידים על יהדותם של ההורים.

<רינה נשר: מעידים או על יהדות או על קשר ליהודי - - -

שלי יחימוביץ': נו אז - - -

איל בן ראובן: שירות בצבא לא מספק את זה?

שלי יחימוביץ': אז למה ללכת סחור סחור, אתם בודקים את הזיקה שלהם ליהדות ואת יהדותם.

<רינה נשר: בהתאם לחוק השבות.

<רינה נשר: חוק השבות - - -

שלי יחימוביץ': הכל ברור, לכן אל תתקנו אותי יותר כשאני אומרת בודקים את יהדותם - - -

<רינה נשר: אנחנו לא מתייחסים אחרת לאוכלוסיית העולם.

<רינה נשר: מי שהוא יהודי ומי שהוא בן משפחה של יהודי אבל הוא לא יהודי.

<רינה נשר: זאת אומרת הבדיקה שלנו היא בדיקה של אזרחות ולא יהדות וזה - - -

שלי יחימוביץ': אזרחות שהיא תלויית קשר ליהדות.

<רינה נשר: זה חוק השבות.

שלי יחימוביץ': נכון, אז אין טעם לתקן אותי בכל פעם שאני אומרת יהדות אל תתקנו אותי, זה קשור ליהדות.

שלי יחימוביץ': אני לא מערערת כרגע, אנחנו לא דנים בחוק השבות.

<רינה נשר: אין - - - איפה - - - אני לא בודקת יהדות הלכתית אני ממש לא - - - מה שאני בודקת - - -

שלי יחימוביץ': לא, את בודקת את אילן היוחסין ואת הגנטיקה היהודית.

<רינה נשר: אבל זה חוק השבות קובע - - -

שלי יחימוביץ': אבל מי שמכם לבדוק את חוק השבות אצל אנשים שהם אזרחי מדינת ישראל 27 שנים ואיש מעולם לא פקפק ביהדותם ועכשיו כשהם רוצים להנשא לאדם שאינו אזרח ישראלי אז אתם מתחילים לבדוק את יהדותם.

שלי יחימוביץ': ואם כבר אז למה אתם בודקים אותם ולא עולים אחרים מחבר העמים.

שלי יחימוביץ': ולמה עולים אחרים מחבר העמים ולא אותי, למשל.

<רינה נשר: אז זה עניין עובדתי שאני- - -

<קריאה: אמא שלי עלתה מאוקראינה ב-48', מתי הם יבדקו אותי.

שלי יחימוביץ': לא חבר העמים אבל מזרח אירופה, כן גם אני שאלתי את השאלה.

יוליה מלינובסקי: אתם בקבוצה טובה.

שלי יחימוביץ': רק אני רוצה לדעת אם יש הנחיה כזאת של משרד הפנים לנתיב.

<רינה נשר: שוב, מה שחשוב לי לדייק זה לא רק לנתיב, פה אני אומרת, אין אצלנו מבחינת בדיקת בסיס הזכאות כשאדם מבקש להזמין בן זוג שהוא מכוח קשר שלו עם מישהו שהוא לא אזרח ישראלי, אם הוא מבקש את זה כאזרח אנחנו בודקים את בסיס הזכאות בין אם הוא עלה מחבר העמים ובין אם הוא עלה ממדינות אחרות - - -

שלי יחימוביץ': הדיון הזה, כמו שאמר חבר הכנסת חנין, רשות האוכלוסין זה נושא שמעלה הרבה מאוד סוגיות רגישות, כואבות, לחברה הישראלית.

שלי יחימוביץ': היום הדיון הזה מתמקד ברשות האוכלוסין ובלשכת הקשר נתיב ובכפל הבדיקה.

<רינה נשר: הטענה היא טענה שיש אפליה ואם אני מנסה להסביר עובדתית שהבדיקה הזאת נעשית - - -

שלי יחימוביץ': לא, אני מבקשת שתעני לי על השאלה.

שלי יחימוביץ': מה ההנחיה של רשות האוכלוסין ללשכת הקשר נתיב?

שלי יחימוביץ': מה ההנחיה?

שלי יחימוביץ': כי טענה כאן מנהלת נתיב שיש הנחיה ממשרד הפנים לעשות בדיקות כאלה ואחרות.

<רינה נשר: רק לבדוק את שאלת הזכאות.

<רינה נשר: אנחנו לא מבקשים מנתיב לבדוק כנות הקשר, אני מבינה ש- - -

שלי יחימוביץ': אנחנו לא עוסקים בכנות הקשר בדיון הזה.

<רינה נשר: ההקדמה מבחינת מבקר המדינה שדוח המבקר התייחס לשתי סוגיות, ולכן אני - - -

שלי יחימוביץ': אני מתייחסת בדיון הזה לסוגיית האזרחות הישראלית ובחינה מחדש של היהדות והזיקה ליהדות.

שלי יחימוביץ': זה, הרי, כשאתם פונים לנתיב, אתם מראש אומרים זה לגבי עולים מחבר העמים.

שלי יחימוביץ': הם כבר לא עולים, הם כבר ותיקים בארץ.

שלי יחימוביץ': מה לגבי אנשים אחרים.

שלי יחימוביץ': מה אם אני עכשיו או הבן שלי יבקש להנשא למישהו שאינו אזרח ישראלי.

<רינה נשר: אז אנשים אחרים החומר מצוי אצלנו.

<רינה נשר: זאת אומרת, הייחוד של לשכת הקשר שהממשלה הסמיכה אותה לבדוק זכאות לאשרת עולה לעולים מחבר העמים.

<רינה נשר: הם המומחים מבחינת הממשלה, הם הבודקים את הבקשות והם מאשרים את - - -

שלי יחימוביץ': אבל האנשים האלה כבר קיבלו אשרת עולה, הם כבר אזרחים ישראלים, הם שירתו בצבא, חלק מהם בכירים בתעשיות הבטחוניות, חשופים לסודות המוכמנים ביותר של מדינת ישראל.

שלי יחימוביץ': בשר מבשרה של מדינת ישראל.

שלי יחימוביץ': שרים בממשלה, חברי כנסת.

שלי יחימוביץ': אני לא מצליחה להבין.

<רינה נשר: שוב אני אומרת, אנחנו לא מתייחסים אחרת אל עולים מחבר העמים לעולים אחרים למעט דרך הבדיקה.

<רינה נשר: זאת אומרת, אנחנו בודקים את בסיס הזכאות, ולכן אני רציתי להפנות ל - - -

<קריאה: למה מישהו מצרפת לא יבדקו אותו - - -

<רינה נשר: אבל כן בודקים אותו, זה בדיוק מה שאנחנו - - -

<קריאה: בודקים את היהדות שלו?

<רינה נשר: בודקים את הזכאות לאזרחות, לא יהדות.

שלי יחימוביץ': של האזרח הישראלי עצמו?

<רינה נשר: של האזרח הישראלי, הנה אני מחזיקה פה תיק, במקרה התיק הזה זה מישהו שעלה מאחת ממדינות דרום אמריקה.

<רינה נשר: בבית המשפט שהוא ביקש להביא בת זוג באיחוד משפחות ואנחנו אמרנו, רגע, יש בעיה עם האזרחות שלו ואנחנו בוחנים אפשרות לביטול ובית המשפט העליון אומר, פסק הדין מתחילת שנת 2016- -

שלי יחימוביץ': כמה אנשים כאלה בדקתם?

<רינה נשר: - - "בנסיבות העניין סבורים אנו כי לא יהיה זה נכון לדון עניינית בעתירה ולקבוע את מעמדם העותרים 2-5 עד שסוגיית - - -

שלי יחימוביץ': כמה אנשים כאלה אתם בודקים ברשות האוכלוסין?

<רינה נשר: זה כל אימת שמוגשת בקשה.

<רינה נשר: זה לא מספר.

שלי יחימוביץ': בואי אני אשאל אותך שאלה ספציפית.

שלי יחימוביץ': אמא שלי שהיא בת 84 והיא אלמנה תבקש להנשא, מצב תיאורטי, היא תסע לטיול שורשים בפולין, תכיר אדם ותרצה להנשא לו ותבקש עבורו מעמד.

שלי יחימוביץ': אתם תתחילו לבדוק את היהדות של אמא שלי ניצולת השואה בת ה-84?

<רינה נשר: מי שהמסמכים, הכל מצוי אצלנו בתיקים, אנחנו - - -

שלי יחימוביץ': מה מצוי?

שלי יחימוביץ': אין לכם כלום על אמא שלי בתיקים.

שלי יחימוביץ': מה זה הקשקוש הזה, באמת.

<רינה נשר: כל אזרח ישראלי חומר בנוגע לאזרחות שלו מצוי אצלנו.

<עמוס אלצוור: הערה קצרה - בנהלי הרשות כתוב שכשפקיד פוגש זוג, למשל שהישראלי הוא עלה מצרפת לפני 20 שנה, הוא צריך לבדוק במערכת אביב שכתוב שהוא אזרח.

<עמוס אלצוור: ככל שאנחנו התרשמנו הם לא בודקים, הם לא אומרים לו תביא את המסמכים שלך כמו שנדרש ישראלי שעלה לפני 20 שנה מברית המועצות.

<עמוס אלצוור: תקני אותי אם אני טועה.

<רינה נשר: אתה לא טועה כי המסמכים האלה אצלנו.

<רינה נשר: לגבי עולה ממדינות אחרות המסמכים האלה אצלנו ואנחנו מחזיקים פה.

<רינה נשר: יש לי פה דוגמאות לכמה תיקים שכמובן אני לא אפרט - - -

שלי יחימוביץ': אז מה שאת אומרת שנתיב זה קבלן משנה שלכם לבדיקת יהדותם של העולים מחבר העמים.

שלי יחימוביץ': אני בטוחה שכשנתיב הוקמה אף אחד לא העלה על דעתו בחלומות הבלהות שלו שזה יהיה התפקיד שלה.

שלי יחימוביץ': אני לא יכולה להעלות על דעתי דבר כזה.

שלי יחימוביץ': וגם זה נורא, זה באמת נורא.

שלי יחימוביץ': חבר הכנסת סעיד אלחרומי בבקשה.

סעיד אלחרומי: גברתי היושבת ראש, חבריי חברי הכנסת ולאנשים, אני כל פעם נדהם מחדש לשמוע את הפנינים שיוצאות מהכיוון הזה עכשיו.

סעיד אלחרומי: חמור מאוד בעיניי שאזרח שמבקש להתייחד עם בן זוג בעצם יפחד להגיש את הבקשה.

סעיד אלחרומי: אם הוא מגיש את הבקשה אז יש סימן שאלה על האזרחות שלו והוא מעמיד את עצמו בפני מבחן של כן אזרח, לא אזרח וזה יוביל למצב שאנשים לא יגישו את הבקשה.

סעיד אלחרומי: אני מבין שאנשים לא רצו להגיע לכאן היום בגלל שהם פחדו שמישהו ידע מי הם, מישהו יבין מה המצב שלהם.

סעיד אלחרומי: ולכן חשוב מאוד, אני מברך על הדיון ביום זכויות האדם שאנחנו עושים כאן, זאת לא הפנינה היחידה של משרד הפנים ושל רשות האוכלוסין.

סעיד אלחרומי: יש מאות אזרחים מדרום הארץ, בדואים, שלסבא שלהם בשנות ה-50 הייתה אזרחות וכשהם הגיעו למשרד הפנים לחדש דרכון לקחו להם את הדרכון ואמרו להם שיש טעות באזרחות של הסבא שלהם בשנות ה-50.

סעיד אלחרומי: אחת הפנינים של משרד הפנים - - -

שלי יחימוביץ': חבר הכנסת אלחרומי אני רוצה להעיר הערה לסדר.

שלי יחימוביץ': ברור לי לחלוטין שרשות האוכלוסין זה נוגע ישירות בציבורים מאוד מאוד גדולים, גם בערביי ישראל, גם בקהילה הגאה אגב ועוד שורה ארוכה של נושאים.

שלי יחימוביץ': אני מתחייבת בפניך שהוועדה תדון בסוגייה הזאת.

שלי יחימוביץ': אני ממש מבקשת, הדיון הספציפי כאן הוא באמת במקרה הייחודי של הכפל של נתיב ברשות האוכלוסין, השימוש לרעה בגוף הזה נתיב לטובת - - -

סעיד אלחרומי: נתיב עשו דברים ללא סמכות ועכשיו במקום לעצור ולהגיד שזהו, אנחנו עצרנו, הם מבקשים סמכות.

סעיד אלחרומי: זאת אומרת, להמשיך - - -

שלי יחימוביץ': הם כבר קיבלו, הם אפילו לא מבקשים.

שלי יחימוביץ': חבר הכנסת חיים ילין, בבקשה.

חיים ילין: כבוד היושבת ראש תודה רבה.

חיים ילין: תראו, אני לא מאלה שבא ותוקף פקידות, אני לא חושב שהפקידות היא אשמה, אני חושב שיש מעל הפקידות תמיד מדיניות ואני מאשים את המדיניות.

חיים ילין: ואני אנסה לפרט.

חיים ילין: אתם תופסים פינה בתוך כל הדוח הזה אבל הבעיה היא הרבה יותר מורכבת.

חיים ילין: למה?

חיים ילין: כי הבעיה היא שבעצם עוד מעט גם כשיהיו ילדים בארצות הברית של רפורמים או קונסרבטיבים הילדים האלה לא יהיו יהודים.

חיים ילין: זאת אומרת אנחנו נמצאים בשתי בעיות.

חיים ילין: קודם כל מי יהודי מי לא יהודי, ואני אומר את זה במפורש, כי מבחינת אורתודוכסיה זה סיפור קצת יותר מורכב ממה שאתם מכירים לשים חותמת.

חיים ילין: מי יהודי או לא יהודי לפי האורתוכסיה ולפי מי יהיה אסר גם.

חיים ילין: וזה מבחינתי פסול לחלוטין.

חיים ילין: זה אחד.

חיים ילין: שתיים, לא ברור לי מאיפה ההנחיה, זאת אומרת זה כמו שמישהו נותן הנחייה, בדיוק כמו בחוקים שהיינו עכשיו עם דודי אמסלם, אם המשטרה כן מעבירה לפרקליטות ואיפה המשחק של כל אחד מהם, ומעליהם יש מפכ"ל ומעליהם יש שר.

חיים ילין: איך ייתכן בכלל שאתם בודקים דברים שהם לא הנחיות ממשלה.

חיים ילין: אני לא מדבר על הנחיות ממשלה, אני מדבר על הנחיות של שר איך אתם לא עושים את הדברים האלה - - -

<קריאה: לא, יש הנחיה של שר- - -

חיים ילין: רגע שנייה, אני בכוונה אומר את זה- -

שלי יחימוביץ': תיכף אנחנו נבדוק את זה ביסודיות.

חיים ילין: - - כן, ואם אתם כן עושים את זה אז בוא נזמן את השר בשביל לשאול אותו בדיוק למה הוא ככה קובע.

חיים ילין: בדרך כלל ברוב המקומות האלה יש שני כשלים.

חיים ילין: או שהשר אמר משהו והפקידות עושה משהו אחר או שהשר משהו וקרץ עין ואז הפקידות עושה בדיוק לפי קריצת העין או שהפקידות מנהלת את השר.

חיים ילין: הכל אפשרי, כל שלושת האפשרויות האלה הן אפשריות.

חיים ילין: אני רוצה לראות פה את השר.

חיים ילין: אני מבקש ממך, כבוד היושבת ראש, לזמן את השר לפה ואז לא יתקפו גם את הפקידות כי הם השליחים ואני לא.

חיים ילין: אבל צר לי, הפחד שלי והחשש שלי מתוך הדיון הזה שהיום אנחנו מתנפלים על אוכלוסייה מסויימת שהיא מהעלייה של ברית המועצות, מחר יגיעו גם אליי.

חיים ילין: אני עד היום, תדעו לכם דבר אחד, לא מבין אם אני יהודי או לא יהודי על סמך מה שאני הבאתי.

חיים ילין: זאת אומרת, אני בטוח אבל אני מתחיל לחשוש - - -

שלי יחימוביץ': תזהר, תוך שנייה יתחילו בדיקות, לא הייתי מקלה ראש בעניין הזה.

חיים ילין: והדבר האחרון – אי לכך שגדלתי על ידי סבתא שכל הזמן אמרה לי, תקשיב, אתה יהודי ותדע לך, היטלר, ככה סבתא שלי כניצולת שואה, יזכיר לך כל יום שאתה יהודי.

חיים ילין: אז הוא יכול להיות כל יום להגיד לנו מי יהודי אבל פה השרים הם הרבה יותר גדולים, בסופו של דבר אנחנו בשר תותחים או לא בשר תותחים ואם אנחנו כן או לא.

חיים ילין: הדיון הזה הרבה יותר מורכב מהדיון שמעלים אותו פה, אני מתנצל שאני מעלה אותו בדרגה, זה בדיוק מה שהתפקיד של הסוכנות היהודית, כמו שגפני הביא את זה - - -

שלי יחימוביץ': חבר הכנסת ילין, אני חייבת להגיד לך שדווקא כשמרחיבים דיון ומעלים אותו בדרגה מפספסים הכל.

שלי יחימוביץ': אני מעדיפה להתמקד בבעיה מאוד נקודתית שהיא בעיה של מיליון אזרחי מדינת ישראל ואני מאמינה שככה נפתור אותה יותר ביעילות.

חיים ילין: יש לי בעיה, אני לא בטוח שזה מיליון כרגע, אני חושב שזה כל עלייה של התפוצות שיכולה להגיע לפה היא נמצאת בדיוק במקום הזה.

חיים ילין: בדיוק העלייה הצרפתית שתגיע, בדיוק הרבה עליות שמטפלים בהן עכשיו.

חיים ילין: ולכן אני חושב שמעבר לשני הגופים האלה הייתי מאוד רוצה לראות קודם כל את מי שאמור גם על העלייה שזה גם משרד העלייה, גם הסוכנות וגם השר שבסופו של דבר קובע את המדיניות של שני המשרדים האלה.

שלי יחימוביץ': תודה.

שלי יחימוביץ': משרד המשפטים, תציג את עצמך.

<עמרי איתן בן צבי: עמרי בן צבי, משרד המשפטים.

שלי יחימוביץ': מה תפקידך?

<עמרי איתן בן צבי: אני עורך דין בייעוץ וחקיקה במחלקה של המשנה ליועץ המשפטי לממשלה לתכנון המשפט המנהלי, דינה זילבר.

שלי יחימוביץ': ומה עמדתה של דינה זילבר בסוגייה הזאת?

<עמרי איתן בן צבי: אז קודם כל אני רוצה לפתוח ולהגיד שיש איזשהו קושי להגיב לגופו של עניין מכוון שהוגשה בנושא הזה עתירה לבג"ץ - - - שהציג - - -

שלי יחימוביץ': אין שום קושי.

<עמרי איתן בן צבי: לא, יש קושי - - -

שלי יחימוביץ': לא, אין קושי, סליחה.

שלי יחימוביץ': דיוני הכנסת ממשיכים להתנהל גם בסוגיות שיש לגביהן עתירה לבג"ץ.

שלי יחימוביץ': ומי כמוך, שאתה משפטן, יודע את זה.

שלי יחימוביץ': לכן בוא נוותר על הפתיחה הזאת.

חיים ילין: רגע, הוא הלך לבג"ץ.

<עמרי איתן בן צבי: כן, הוא עתר לבג"ץ והמדינה נדרשת - - -

חיים ילין: באופן אישי?

<קריאה: כן.

חיים ילין: אנחנו פה דנים עקרונות לא דנים - - -

שלי יחימוביץ': בסדר, חיים, הכל ברור.

שלי יחימוביץ': אני מסתייגת מההסתייגות שלך.

שלי יחימוביץ': היא לא במקומה, לא רלוונטי, אנחנו עוסקים פה במדיניות וזה המנדט שלנו ואני רוצה לדעת את עמדתה של דינה זילבר בעניין.

<עמרי איתן בן צבי: בנושא הזה בעקבות דוח המבקר נערכה ישיבה אחת במחלקה שלנו ביולי 2017 והרשות הסבירה לנו את עמדתה.

<עמרי איתן בן צבי: בתקופה ההיא העמדה הייתה מקובלת עלינו.

<עמרי איתן בן צבי: רינה ניסתה להסביר את העמדה, היא לא הספיקה לסיים, אבל יש תשובה לעניין הסמכות אם תרצו שאני אסביר בקצרה.

<עמרי איתן בן צבי: רק לעניין הסמכות, זו שאלה משפטית קצרה, אני לא מדבר על המדיניות.

שלי יחימוביץ': אז תסביר לנו, כן.

<עמרי איתן בן צבי: על הסמכות, בסעיף 11 ב' לחוק האזרחות לשר הפנים, בחקיקה ראשית, לא הנחיות, לא החלטות ממשלה, לשר הפנים יש סמכות לבטל אזרחות אם היא נרכשת על סמך פרטים - - -

חיים ילין: בגלל זה אמרתי, בוא נביא את השר לפה- - -

שלי יחימוביץ': חבר'ה אני מבקשת בלי עזרה.

שלי יחימוביץ': עכשיו אני שואלת על שאלה ספציפית.

שלי יחימוביץ': הסמכות לחקור מחדש אזרחי ישראל שעלו מכוח חוק השבות האם כל - - - אנחנו שומעים כאן על איזשהי סלקטיביות כי רק מי שמבקש לחבור למי - - -

אלעזר שטרן: חבר העמים לא מצביעים ש"ס, נכון, זאת הבעיה, שבחבר העמים לא מצביעים ש"ס - - -

נורית קורן: סליחה, תגיד, מה פתאום, ככה זה נמדד, נו באמת - - -

אלעזר שטרן: כנראה שכן.

שלי יחימוביץ': חבר הכנסת שטרן אני קוראת אותך לסדר.

שלי יחימוביץ': השאלה - - -

נורית קורן: למה להגיד דברים כאלה, באמת זה ממש לא במקום - - -

שלי יחימוביץ': חברת הכנסת קורן, אני מבקשת.

שלי יחימוביץ': אני רוצה באמת לשמוע לשאלת הסמכות.

שלי יחימוביץ': אני לא מבקשת את הסמכות העקרונית הכללית של שר הפנים.

שלי יחימוביץ': אני שואלת האם מקובל על המשנה ליועץ המשפטי, דינה זילבר, שיתחילו חקירות מחדש על יהדותם ואזרחותם של אזרחי מדינת ישראל שחיים כאן

שלי יחימוביץ': כבר 26 שנים בקרבנו וכבר עלו מכוח חוק השבות.

שלי יחימוביץ': האם יש סמכות לחקור רטרואקטיבית לאחור את אזרחותם.

<אייל קופרמן: בלי שיש חשד.

<עמרי איתן בן צבי: אז אני רוצה להגיד שלושה דברים ואני אשמח להגיד את כולם, זה נושא טעון, אני מבין את זה, אבל אני חושב שזה חשוב שהדיון פה - - - קודם כל רק מבחינה משפטית יבשה - כאשר יש סמכות לבטל אזרחות זה ברור מבחינה משפטית, מבחינת המשפט המנהלי שיש סמכות עבר - - -

שלי יחימוביץ': אבל יש סמכות גם לבטל את האזרחות שלי.

<עמרי איתן בן צבי: אני אשמח אם תתני לי רק לסיים את הנקודה.

<עמרי איתן בן צבי: האם יש סמכות לבדוק האם אזרחות מסויימת נקנתה על בסיס פרטים כוזבים - לדעתנו יש סמכות כזאת - - -

שלי יחימוביץ': בלא שיש עדות לזה באיזשהו מסמך כוזב, תצהיר כוזב, מסמך מזוייף?

<עמרי איתן בן צבי: אני - - - שאלה האם יש סמכות אם אדם קנה את אזרחותו על סמך פרטים כוזבים.

<עמרי איתן בן צבי: זה ידוע שסמכות לחוד וסבירות לחוד, אלה שאלות שונות.

<עמרי איתן בן צבי: אבל זאת התשובה לשאלת הסמכות שהייתה בזמנו - - -

שלי יחימוביץ': עכשיו לשאלת הסבירות אם אנחנו מקבלים - - -

<עמרי איתן בן צבי: לשאלת הסבירות, מכוון שהצטברו פרטים נוספים, יש לנו פניות ציבור גם מחברת הכנסת מלינובסקי וגם פניות נוספות וגם הוגש בג"ץ, התשובה המעודכנת שלנו כרגע שנקבעה ישיבה כפי שאמרת, בתחילת הדיון, אצל המשנה ליועץ המשפטי לממשלה, היא בעוד שבוע וחצי ואנחנו נדון בכל המכלול.

שלי יחימוביץ': והיא אצל היועץ המשפטי לממשלה, אביחי מנדלבליט לסוגייה הזאת.

<עמרי איתן בן צבי: אצל המשנה.

שלי יחימוביץ': אצל המשנה דינה זילבר.

שלי יחימוביץ': אתה יכול לתת לנו תאריך כדי שנזמן את הדיון כאן מייד אחרי אותה ישיבה?

<עמרי איתן בן צבי: 19 בדצמבר.

שלי יחימוביץ': אז אנחנו בטווח של כמה ימים אחרי אותה ישיבה אנחנו נזמן כאן ישיבה נוספת אבל בינתיים אנחנו שומעים ממנהלת נתיב שהם חשים עצמם כמי שקיבלו אור ירוק לבצע את אותם בדיקות אזרחות וזיקה ליהדות של אזרחי מדינת ישראל.

שלי יחימוביץ': מה אתם עושים עם מצב הביניים הזה?

<עמרי איתן בן צבי: אז מצב הביניים כמו שראית משתנה כל הזמן - - -

שלי יחימוביץ': לא, לא משתנה.

<עמרי איתן בן צבי: לא, הוא השתנה - - -

שלי יחימוביץ': היא מבחינתה פירשה את זה שהיא יכולה לחדש את החקירות על אזרחותם של אזרחי מדינת ישראל.

<עמרי איתן בן צבי: כן.

<עמרי איתן בן צבי: אז אנחנו עשינו את הבדיקה שלנו ביולי, ביולי התשובות של רשות האוכלוסין היו מקובלות עלינו ובתקופה- - -

שלי יחימוביץ': כלומר, נכון לעכשיו אתה כנציג משרד המשפטים אומר כן אנחנו נתנו להם אור ירוק לפשפש ביהדותם.

<עמרי איתן בן צבי: ביולי 17'.

<עמרי איתן בן צבי: לאחר מכן לאחר שהיו פניות נוספות אנחנו רוצים לעשות בדיקה נוספת בעניין הזה.

שלי יחימוביץ': אבל בתקופת הביניים הזאת החקירות נמשכות.

<עמרי איתן בן צבי: למיטב ידיעתי כן.

שלי יחימוביץ': ואתה שלם עם זה?

<עמרי איתן בן צבי: אנחנו קבענו את הישיבה באופן הדחוף ביותר שיכלנו נוכח - - - יש פה עוד כמה משרדי ממשלה שיגיעו - - -

שלי יחימוביץ': אז אי אפשר שבינתיים החקירות האלה יושהו?

<עמרי איתן בן צבי: הנקודת מוצא היא שהרשות פועלת באופן תקין.

<עמרי איתן בן צבי: זאת נקודת המוצא המשפטית, לכל רשות מנהלית יש חזקת תקינות - - -

יוליה מלינובסקי: אזרחי ישראל הם לא תקינים, בודקים אותם, והרשות הממשלתית תקינה.

<עמרי איתן בן צבי: אני רק עונה על השאלה הפרוצדורלית של תקופת הביניים.

<עמרי איתן בן צבי: אני לא עונה על השאלה המהותית - - -

שלי יחימוביץ': אבל למה?

שלי יחימוביץ': אם יש שאלות כל כך קשות ועמוקות, ופניות רבות ואתם מכנסים ישיבה מיוחדת לא סביר שההנחיה בתקופת הביניים תהיה להפסיק את החקירות האלה?

<עמרי איתן בן צבי: אנחנו בדרך כלל לא נוהגים לעצור פעילות של רשות - - -

שלי יחימוביץ': אבל הם כבר עצרו.

<עמרי איתן בן צבי: לא, זה בגלל שאלות מדיניות שראש נתיב החליטה בגלל - - -

שלי יחימוביץ': ואתם אמרתם, לא, לא, אל תעצרו, שחררו.

<עמרי איתן בן צבי: לא, לא אמרנו כלום.

<עמרי איתן בן צבי: לא היינו מודעים לכל הפניות בין ראש נתיב למנכ"ל רשות האוכלוסין, לא היינו בכלל בלופ.

שלי יחימוביץ': מה זה לא הייתם בלופ?

שלי יחימוביץ': אמרה ראש נתיב, שיושבת פה איתנו, כבר אמרה בוועדה העלייה והקליטה שהבדיקות האלה נעצרו עד שהם יבינו שיש להם סמכות.

שלי יחימוביץ': אתם הנחיתם אותם שיש להם סמכות ובעצם הנחיתם אותם לחדש את הבדיקות.

שלי יחימוביץ': היא אמרה הפסקנו, היא אמרה נתנו הוראה להפסיק לאלתר במחלקה הקונסולרית.

<עמרי איתן בן צבי: ההוראה לא ניתנה בגלל משהו שהיה קשור למשרד המשפטים, לא נעשה דיון עם משרד המשפטים לפני כן וגם ההנחיה להמשיך לא נעשתה בהתייעצות עם משרד המשפטים - - -

<נטע בריסקין-פלג: ההוראה הייתה של מנכ"ל רשות האוכלוסין באישור שר, לכן חייבים - - -

שלי יחימוביץ': אישור שר הכוונה לשר הפנים אריה דרעי?

<נטע בריסקין-פלג: כן.

<נטע בריסקין-פלג: ואני זרוע מבצעת.

<נטע בריסקין-פלג: כשיש לי הנחיה אני לא יכולה להגיד אני לא עושה את זה.

שלי יחימוביץ': יש כאן נציג של השר, נציג של משרד הפנים, לא של רשות האוכלוסין?

שלי יחימוביץ': כלומר, מה שאת אומרת שזאת הנחיה של שר הפנים.

<נטע בריסקין-פלג: במכתב שקיבלתי מהמנכ"ל רשום שזה ב- - -

שלי יחימוביץ': את יכולה להעביר לנו את המכתב?

שלי יחימוביץ': המנכ"ל את מתכוונת למנכ"ל רשות האוכלוסין?

<נטע בריסקין-פלג: נכון.

<נטע בריסקין-פלג: פרופ' מור יוסף.

שלי יחימוביץ': מתי קיבלת את המכתב הזה?

שלי יחימוביץ': אתם יכולים להעביר לוועדה את המכתב?

<קריאה: אין לי את העותק החתום אבל ב-20 בנובמבר.

שלי יחימוביץ': ב-20 בנובמבר.

שלי יחימוביץ': מכתב חדש חדש.

<נטע בריסקין-פלג: יש לנו.

שלי יחימוביץ': ואתם פשוט מצייתים להנחיות השר?

<נטע בריסקין-פלג: אני זרוע מבצעת.

שלי יחימוביץ': הבנתי.

שלי יחימוביץ': אוקיי.

אלעזר שטרן: סליחה, דרך אגב, אם את זרוע מבצעת כשאת רואה דבר כזה את מעלה למעלה את התהייה או שאין לך תהייה?

<נטע בריסקין-פלג: בוודאי.

שלי יחימוביץ': העלית תהייה כזאת?

<נטע בריסקין-פלג: בוודאי.

<נטע בריסקין-פלג: לא רק שהעליתי תהייה, עצרתי את התהליך על דעת עצמי וספגתי הרבה מאוד אש- -

אלעזר שטרן: כל הכבוד.

<נטע בריסקין-פלג: - - זה לא פשוט לקבל כזאת החלטה בניגוד אבל החלטתי שאם אני לא אעשה את זה אז זה לא יצוף.

<נטע בריסקין-פלג: המהלך, אני קוראת לו אגרסיבי, בעצם הציף הרבה מאוד פעולות.

שלי יחימוביץ': כלומר, את עושה את הדבר הזה בעל כורחך ובניגוד למצפונך במידה רבה.

<נטע בריסקין-פלג: זה לא עניין אישי, זה לא רלוונטי.

שלי יחימוביץ': חבר הכנסת איל בן ראובן בבקשה.

איל בן ראובן: תודה לכבוד היושבת ראש.

איל בן ראובן: אני מוכרח להגיד, וביקשה כבוד היושב ראש לדבר בעדינות, אבל אני מוכרח להגיד שכל פעם שאנחנו דנים פה ברשות האוכלוסין אני נשאר חסר מילים באשר למה שאתם עושים.

איל בן ראובן: אתם מתנכלים לאזרחי מדינת ישראל.

איל בן ראובן: אתם אמורים לתת שירות ובסופו של דבר מה שאנחנו רואים פה, כבוד היושבת ראש, וכאשר דנים למשל בשאלה מי פליט ומי לא פליט, שם אתם לא עושים את העבודה ומצליחים להשיג 8 בקשות בשנה, שם לא עושים את העבודה וכאשר דנים במקומות שבהם לא צריך לחקור את האנשים ולא צריך לפשפש במעשיהם אז אתם עושים את זה בלחץ כבד לראות את כל זה.

איל בן ראובן: אתם יכולים לבדוק את יוליה וכנראה גם את סבתא שלי, תגיעו גם אליה בסוף, רק היא בקבר כבר, גם היא עלתה מרוסיה פעם ותגיעו גם לבדוק אותה.

איל בן ראובן: פשוט מגוחך מה שקורה פה בעניין הזה.

איל בן ראובן: הסיפור הזה של החייל, מה יש להגיד?

איל בן ראובן: לוחם בצה"ל, שלוש שנים, זה לא אזרח.

איל בן ראובן: מה עוד?

איל בן ראובן: אתם לא מבינים שאתם פועלים בניגוד לרוח חוק השבות.

איל בן ראובן: אתם פועלים בניגוד מוחלט למגילת העצמאות של מדינת ישראל שקראה ליהודים לבוא הנה ולהתחתן עם אנשים ולהפוך אותם להיות - - - מה אתם רוצים שהילדים של האנשים האלה, של הבחור הזה, יותר טוב שהם יגדלו במוסקווה, זה יותר טוב?

איל בן ראובן: זה פשוט לא יעלה על הדעת מה שקורה פה, לא יעלה על הדעת.

איל בן ראובן: לוקחים אזרחים ישראלים טובים, בחור כזה, ותראו למה גרמתם לו.

איל בן ראובן: הוא ויתר על יהדותו.

איל בן ראובן: אתם מבינים?

איל בן ראובן: זה הרי אסון מה שקורה פה, פשוט אסון מה שנשמע פה- - -

יוליה מלינובסקי: אתה חושב שזה היחיד?

איל בן ראובן: אני הבנתי שזה לא היחיד.

איל בן ראובן: אבל אנחנו נמצאים בסיטואציה של אסון בעניין הזה ואנחנו חייבים לטפל בזה.

איל בן ראובן: אני מוכרח להגיד לכם עוד דבר, אני מסתכל על כל הדוח שהגיע פה.

איל בן ראובן: אני מסתכל על התהליכים שקורים פה, על הדוח של המבקר לגבי מה קורה, איך בודקים, מתי בודקים.

איל בן ראובן: אין מדדים להצלחה או לכשלון לגבי הגשת בקשות, כמה זמן צריך להמשך הזמן מבקשה ועד לתשובה בעניין הזה.

איל בן ראובן: תתעסקו בזה, תתעסקו בהתייעלות של התהליכים שלכם, תראו את התהליכים, תראו את הדוח.

איל בן ראובן: זה ארגון חולה לגבי איך שהוא מנהל עבודה.

איל בן ראובן: אני לא מכיר- - -

שלי יחימוביץ': אתה מדבר על נתיב או על רשות האוכלוסין?

איל בן ראובן: לא, על רשות האוכלוסין.

איל בן ראובן: אני מסתכל פה על הדוח ואני רואה דוח שמדבר על כך שאין לוחות זמנים, אין בקרה - - -

שלי יחימוביץ': איל אני ממש מבקשת אנחנו רוצים שהדיון הזה יפיק גם תוצאות, לכן אנחנו מתמקדים בענייני נתיב - - -

איל בן ראובן: מאה אחוז, אני מסיים.

איל בן ראובן: אני אומר שאני חושב שאמרת את הדברים.

איל בן ראובן: שר הפנים צריך לתת פה תשובות בעניין הזה.

איל בן ראובן: צריך קודם כל לעצור את החיטוט הזה במעשיהם, חיטוט והתעללות בחייהם של ישראלים טובים שעושים את העבודה, משרתים בצה"ל, נותנים את כל מה שצריך ואנחנו צריכים מעקב כוועדה מאוד מאוד עמוק ומהיר כדי פשוט לעצור תהליכים שלא צריכים לקרות.

איל בן ראובן: תודה.

שלי יחימוביץ': אני רוצה לציין בהקשר הזה שעכשיו מסב את תשומת לבי נציג המוסד לביקורת המדינה, יובל חיו, שגם כפי ששמענו מנהלת נתיב הנוכחית, נטע ברסקין פלג, וגם ראש נתיב הקודם אלכס קושניר שניהם התנגדו למדיניות הזאת ובעצם נאלצו בעל כורחם לבצע את אותן חקירות.

שלי יחימוביץ': כלומר, יש לנו כאן מוטיב חוזר של נתיב שמשמשת ככלי וכמכשיר לעשות דבר שבוודאי לא לשמו היא נועדה.

שלי יחימוביץ': חבר הכנסת רזבוזוב, בבקשה.

יואל רזבוזוב: תודה כבוד היושבת ראש, תודה ליוזמת הדיון, חברת הכנסת יוליה מלינובסקי.

יואל רזבוזוב: אני חושב שאנחנו כולם מבינים עד כמה התופעה הזאת חמורה.

יואל רזבוזוב: הכל פה דיי ברור, יש פה הנחיה ברורה של שר הפנים לחקור אזרחים.

יואל רזבוזוב: הרי בסופו של דבר אנחנו מדברים כאן על אנשים.

יואל רזבוזוב: גם אני מקבל לא מעט פניות ואני מכיר גם את החקיקה היטב, אני גם מכיר את התהליכים הפרוצדורליים, ממש לעומקם ואני מבין מה התובנות של משרדי הממשלה למה הם עושים זאת.

יואל רזבוזוב: אנחנו מדברים על אנשים.

יואל רזבוזוב: הרי מה בסוף גרמנו?

יואל רזבוזוב: גרמנו לאותו הבחור, השארנו אותו בארץ, אותו, את אמא שלו והוא פשוט היה צריך להכיר בזה שהוא לא יהודי.

יואל רזבוזוב: למה המשחקים האלה?

יואל רזבוזוב: מה עושים ?

יואל רזבוזוב: הרי בסוף זה אנשים, אנשים שחיים פה מעל 20 שנה, אנשים שתרמו למדינה, ממשיכים לתרום למדינה ואנחנו עכשיו שמים אותם, מאלצים אותם להודות במשהו, עושים אותם אויבי העם.

יואל רזבוזוב: אני חושב שבגלל שהכל כאן ברור שחור על גבי לבן צריכה להיות כאן הנחייה ברורה פשוט לבטל את הנוהל הזה.

יואל רזבוזוב: לבטל ולא לעשות זאת יותר.

יואל רזבוזוב: כי בסוף התוצאה שאנחנו משיגים היא פשוט, מעבר לזכויות אדם והכל, התוצאה פה היא הפוכה, היא אנטי ציונית, אנטי ישראלית ופשוט נגד המדינה שלנו.

יואל רזבוזוב: אז כמו שאמרתי פשוט לבטל וזהו ולא לחזור לזה יותר.

יואל רזבוזוב: תודה.

שלי יחימוביץ': תודה רבה חבר הכנסת רזבוזוב.

שלי יחימוביץ': חבר הכנסת אלעזר שטרן בבקשה.

אלעזר שטרן: תודה.

אלעזר שטרן: אני מנסה להבין את הבעיה.

אלעזר שטרן: זאת אומרת, אין לי ספק שהתופעה הזאת שציבור שלם חשוד כל כך אז היא מאוד בעייתית ואני מנסה לבדוק את המניעים.

אלעזר שטרן: קודם כל אני חושב שמנהלת נתיב, טוב עשית.

אלעזר שטרן: אני חושב שגם כשאת עובדת ציבור, גם אני הייתי ככה מצפה גם אם הייתי מנכ"ל משרד, שכשיש תופעה עם פוטנציאל נזק כזה גדול, גם אם מישהו לא מבין, שתעצרי את זה כמו שעצרת את זה.

אלעזר שטרן: ואני לא רוצה להגיד יותר מזה אבל אני מבין, אני חושב, כמו חברי הוועדה פה מהתמשכות הדיון איפה את נמצאת, בין מה למה בתוך זה.

אלעזר שטרן: אני מודה שאני מנסה להבין מאיפה זה בא בכלל.

אלעזר שטרן: ההחלטה נראית לי קטסטרופלית, אני לא מבין את משרד המשפטים, למה צריך פנייה לבג"ץ, למה לפני חצי שנה נתתם לזה אישור אם ידעתם ששמים סימן שאלה על מאות אלפים במדינת ישראל.

אלעזר שטרן: על סימן שאלה שהם אפילו לא יודעים שיש עליהם.

אלעזר שטרן: העניין הזה של העלייה, הרי גם בבניין הזה, לצערי הרב, בכאב גדול, יש קולות שנשמעים שבגלל האנשים הלא יהודים שבאו לא היו צריכים להביא את העלייה הזאת.

אלעזר שטרן: הנזק האסטרטגי של עצם האמירות האלה אני חושב שהוא דיי ברור.

אלעזר שטרן: בכלל, זאת עלייה שהצילה אותנו, אני לא רוצה להרחיב, גם יושבת ראש הוועדה בעיניה זה מיותר בכלל לדבר על הנס הגדול שקרה לנו בעלייה הזאת.

אלעזר שטרן: מה אני אומר?

אלעזר שטרן: שאם זיהו בתוך העלייה הזאת איזה בנאדם מסוים שנגיד זייף פעם מסמכים אז תקחו את הבנאדם הזה, תסתכלו מי זייף לו את המסמכים ותחקרו אותו ואל תשימו עכשיו אוכלוסיות שלמות בסימן שאלה והדורסנות הזאת, כמו שאמר חברי איל בן ראובן, וגם אני, איפה היא תגמר, איפה היא תגמר?

אלעזר שטרן: זאת אומרת, אולי בכלל שאמא שלי הייתה באושוויץ.

אלעזר שטרן: אז אפשר להגיד אוקיי אתה לא תהיה בתוך זה בגלל שגם היא באה - - - רוסיה בדברים האלה.

אלעזר שטרן: מה שאני אומר שאי אפשר להתחמק.

אלעזר שטרן: זה בירור יהדות.

אלעזר שטרן: וגם יושבת ראש הוועדה וגם אני עם כל ההסברים המלומדים שכאילו אנחנו לא מבינים.

אלעזר שטרן: חבר'ה תנו קרדיט.

אלעזר שטרן: אנחנו מבינים מה אתם אומרים.

אלעזר שטרן: הרי ההקשר הישיר הזה בין זכאות עלייה לבין יהדות.

אלעזר שטרן: דרך אגב, יהדות לפי חוק השבות בהקשרים האלה ולא לפי הרבנות הוא ברור לנו.

אלעזר שטרן: ולכן הבדיקה הזאת היא ממילא הולכת לבדיקת היהדות של האמא, של הסבתא של לא משנה מי.

אלעזר שטרן: ואני אומר, דיי, כאילו באמת דיי.

אלעזר שטרן: אני, שתבינו, אני אמרתי פה משהו קצת מורכב אולי יותר מהחברים מקודם - - -

שלי יחימוביץ': טוב, אנחנו לא אינטלגנטים כמוך אלעזר.

שלי יחימוביץ': אנחנו אומרים דברים פשוטים ואתה אומר דברים מורכבים.

אלעזר שטרן: א' יכול להיות.

שלי יחימוביץ': הוא שאמרת.

אלעזר שטרן: בסדר, אם אמרת, אז כנראה יכול להיות, את צודקת, כמובן אין לי עניין להכחיש את זה.

אלעזר שטרן: אבל אני רוצה להגיד במה אני כן שונה ממה שנאמר פה קודם למי שלא הבין או הבינה בתוך זה.

אלעזר שטרן: יכול להיות שהייתה בעיה עם בירור יהדות של מישהו שהתגלה בשלב מסוים שבאמת הוא הוציא מסמכים באופן שקרי.

אלעזר שטרן: יכול להיות שהיה דבר כזה.

אלעזר שטרן: אני מבין את שר הפנים שבמקרה הוא מש"ס והוא אומר, אני מכניס לעם לא יהודים.

אלעזר שטרן: אני לא מסכים איתו אבל אני יכול להבין.

אלעזר שטרן: אבל אני לא יכול להבין למה אם הוא ידע שיש בעיה כזאת עם מישהו בנקודת זמן מסויימת הוא לא עושה את הבדיקה לא על כלל הציבור העולים, לא על כלל העולים מכל מדינות חבר העמים, ילך לאותו מקום ויתחקר בדיוק את אותו מקום ולא ישים חשודים ציבור כל כך גדול.

אלעזר שטרן: זהו.

אלעזר שטרן: ואני באמת חושב שזה עניין לשר הפנים שהוא צריך לבוא לפה ולהסביר את הנזק הגדול הזה למדינת ישראל.

אלעזר שטרן: דרך אגב לא לעולים.

אלעזר שטרן: העלייה מחבר העמים זאת עלייה חזקה מאוד, היא שמה פס על כל הבירורים האלה, היא כבר לא צריכה לא שנגייר אותם ולא שנגיד להם אתם כן יהודים או לא יהודים.

אלעזר שטרן: הם מספיק חזקים בתוך החברה הישראלית ומספיק תורמים כדי ששר הפנים לא רוצה אותנו, לא יעשה טובות, אנחנו יהודים, לא רק אזרחים לא פחות טובים, אנחנו גם יהודים לא פחות טובים.

שלי יחימוביץ': תודה.

שלי יחימוביץ': את רוצה לענות לו?

<רינה נשר: אני רק רוצה להעמיד דברים על דיוקם שדוח המבקר לא התייחס לתקופה של שר הפנים הנוכחי.

<רינה נשר: דוח המבקר - - -

שלי יחימוביץ': אבל סליחה, לא, אנחנו פתחנו את הדיון הזה והתעסקנו בהרחבה רבה עם דברים שקרו לפני שבוע ושבועיים.

שלי יחימוביץ': ועם העובדה שראש נתיב החליטה החלטה מבורכת ומוצדקת להפסיק את הפשפושים האלה ביהדות ובאזרחות של עולי חבר העמים עד שהתקבלה הנחיה הפוכה והמכתב לפנינו.

שלי יחימוביץ': אנחנו מקיימים את הדיון הזה אמנם על סמך דוח מבקר המדינה אבל מאז קרו דברים מאוד מאוד קשים.

שלי יחימוביץ': אנחנו גם רואים פה מכתב של פרופ' שלמה מור יוסף אליכם, אל ראש נתיב, אל הגברת נטע בריסקין, בדיקת זכאות אזרחים ישראלים במסגרת בקשה לאיחוד משפחות, והוא כותב, "לפיכך, אני שב על הצעתנו על דעתו של שר הפנים כי בזמן הזה", בזמן הזה זה עד ההתייעצות אצל המשנה ליועץ המשפטי לממשלה דינה זילבר שבה אני מקווה שהכתם הזה יימחה מסדר יומנו, אבל כותב פרופ' מור יוסף,"כפי שהיה עד כה וכפי שסוכם בישיבה במשרד המשפטים כולל בדיקת הזכאות של האזרחים הישראלים במסגרת הטיפול בבקשותיהם להקנות לזרים מעמד בישראל מכוח הקשר איתם כפי שסוכם בפגישתנו ובהמשך להסדרה הנדרשת של סמכויות עובדי לשכת הקשר נתיב בכל הנוגע.

שלי יחימוביץ': .." זה כבר סיפור אחר.

שלי יחימוביץ': על כל פנים - - -

<רינה נשר: המכתב של דינה זילבר התייחס בכלל לסמכות מול דוח מבקר המדינה בנוגע ללשכת הקשר התייחס לעצם הסמכות של נתיב לתת את השירות - - - סוגייה הרבה יותר רחבה - - - וגם בזה דינה זילבר אמרה, אמנם יש בעיה של סמכות אבל בינתיים אנחנו לא עוצרים הכל - - -

יוליה מלינובסקי: - - - אתם כותבים.

<רינה נשר: לא, לא אני אומרת מה שנאמר במכתב - - -

שלי יחימוביץ': זה מכתב של פרופ' מור יוסף "בזמן הזה ימשיך הטיפול בכללותו כפי שהיה עד כה".

שלי יחימוביץ': כלומר הפשפושים האלה ביהדות ובאזרחות ימשיכו.

שלי יחימוביץ': זאת הנחיה של שר.

שלי יחימוביץ': למה אני אומרת לך את זה?

שלי יחימוביץ': כי המון דברים הבוקר, אתמול, לפני שבוע.

שלי יחימוביץ': ולא רק שיש חשיבה מחדש על סרט הבלהות הזה שעובר על אזרחי מדינת ישראל אלא שאתם גם מעגנים את זה ונותנים לזה גושפנקא ונותנים הסמכה לנתיב ואפילו מאלצים את נתיב שגם הראש הנוכחי וגם הראש הקודם התנגדו לעשות את הבדיקות האלה, אתם מאלצים אותם לעשות את הבדיקות האלה.

שלי יחימוביץ': לכן ההערה שזה לא כתוב בדוח המבקר היא לא רלוונטית.

שלי יחימוביץ': התפקיד של הוועדה הזאת היא בין היתר לקחת את דוח המבקר ולבדוק מה קרה מאז.

שלי יחימוביץ': ורק אתמול עשינו דיון בנושא אחר לחלוטין, בנושא שירות רפואי לחיילי צה"ל, וגילינו שרוב המלצות המבקר יושמו ותוקנו.

שלי יחימוביץ': כאן לא רק שהמצב הוא שהמסקנות לא מיושמות ולא מטופלות אלא שלהיפך, המצב הנורא הזה מקבל גושפנקא והופך להיות משהו שהוא ממש בסיס לעבודתה של נתיב שכמו שכבר אמרתי, כשנתיב הוקמה אף אחד לא העלה על דעתו בסיוטי הבלהות שלה שזה יהיה תפקידה.

שלי יחימוביץ': חבר הכנסת עודד פורר הצטרף אלינו, בבקשה.

עודד פורר: תודה גברתי.

עודד פורר: ראשית כשאני שמעתי על הסיפור הזה בפעם הראשונה אמרתי לא יכול להיות.

עודד פורר: אני חושב שהתגובה הטבעית של כל אחד ואחת מאתנו.

עודד פורר: אתה לא מאמין שהמדינה הולכת ובודקת אזרחים שהם אזרחי המדינה כבר עשרות בשנים, לעתים, מתחילים לעשות עכשיו איזשהו פשפוש לילדיהם אפילו שעלו לפה בגיל צעיר.

עודד פורר: זה פשוט לא נתפס.

עודד פורר: זה נעשה באמת עשרות בשנים ללא סימוכין.

עודד פורר: ואני שב ומברך את ראש נתיב שקיבלה את ההחלטה ואמרה, חברים או שתתנו לי את הסימוכין או שנפסיק לעשות את הבדיקה הזו.

עודד פורר: ואני עוד יותר לא האמנתי שאחר כך ניתנה ההנחיה הזו בכתב.

עודד פורר: זאת אומרת, כבר מילא את עוד אומר היה פה בלאגן, עכשיו אתה אומר לא רק שהיה בלאגן אנחנו עכשיו את הבלאגן הזה עושים ממוסמך בצורה מסודרת.

עודד פורר: אני חושב שההנחיה הזו, וקשה לי לומר את המילים האלה על אנשי רשות האוכלוסין כי אני לא מאמין הרי שנוהגים פה בגזענות ובאפליה באופן מכוון, אבל אני לא מצליח למצוא, אני באמת אומר, אני לא מצליח למצוא שום סיבה אחרת לחפירה הזו בקרב אזרחי ישראל אחורה שעלו לכאן כדין, כדת, בדקו את יהדותם.

עודד פורר: תראו, את כל הבדיקה הזו של יהדות וזכאות עלייה צריך לבצע עד השלב שבו בנאדם קיבל את התעודה, ועושים אותה.

עודד פורר: ולא פעם ולא פעמיים ישנם אנשים שמבקשים זכאות לעלייה ונדחים על ידי נתיב ועל ידי רשות האוכלוסין.

עודד פורר: וזה בסדר ולגיטימי.

עודד פורר: המשפך הזה של הכניסה למדינת ישראל בטח בנתיב הזה צריך להיות מקום שבו בודקים ועושים את כל הבדיקה.

עודד פורר: אבל לא יכול להיות שאחרי שמישהו הוא אזרח ישראלי כמוך, כמוני, כמוך, הוא הופך להיות אזרח סוג ב' שכשהוא מוצא את עצמו 20 שנה אחר כך בא לעשות איזשהו משהו הוא למדינה, להתחתן, שומו שמיים, מתחילים להגיד לו עכשיו בוא תביא לנו מסמכים על האזרחות שלך.

עודד פורר: זה לא סביר, זה לא הגיוני דין ההנחיה הזו שניתנה עכשיו גם בכתב, אני אומר לכם, דינה להתבטל לאלתר.

עודד פורר: זה לא משהו שבכלל סובל.

עודד פורר: הדת לא סובלת, אחרת אין שום הסבר חוץ מגזענות ואפליה.

שלי יחימוביץ': מכון עתים.

<שאול פרבר: שאול פרבר, יושב ראש עמותת עתים.

<שאול פרבר: לפני 30 שנה מחר, 6.12, אני עמדתי בוושינגטון עם 300 אלף יהודים שכולם התאספו למטרה אחת: לבוא ולהגיד גם למשטר האמריקאי וגם למשטר הרוסי מספיק.

<שאול פרבר: הגיע הזמן לשחרר את יהודי ברית המועצות.

<שאול פרבר: אז התפקיד של נתיב היה ברור, לעזור.

<שאול פרבר: לבוא ולהגיד, כן, אנחנו לוקחים חלק מקיבוץ גלויות.

<שאול פרבר: שימו לב את האירוניה של הבוקר.

<שאול פרבר: אנחנו עומדים 30 שנה אחרי הניצחון הזה, אנחנו באים ואומרים, לא זה היה טעות גדולה, אכן הכנסנו אנשים אבל הם לא היו צריכים להיות כאן.

<שאול פרבר: נתיב בא במקום לעזור, הם באים, אולי בא כוחכם, אבל בסוף מישהו מכריח אתכם בעצם להוקיע את היהודים האלו.

<שאול פרבר: וכאן אנחנו מדברים על תופעה הרבה יותר רחבה ואני מדבר על שימוש בנתיב.

<שאול פרבר: אנחנו כיום בעתים עומדים בבג"ץ נגד הרבנות הראשית שגם כן יוזמת חקירות יהדות, אינקוויזציה, בוא נקרא לזה בשמה, נגד יהודי ברית המועצות לשעבר.

<שאול פרבר: הם משתמשים גם כן מנתיב.

<שאול פרבר: הם מבקשים מנתיב להמציא להם מסמכים כדי שהם יוכלו להוכיח בצורה חד משמעית שהאנשים האלו, אחיי ואחיותיי, הם לא יהודים.

<שאול פרבר: אני רוצה לברך את חברת הכנסת מלינובסקי וגם אותך, חברת הכנסת יחימוביץ', יושבת ראש הוועדה.

<שאול פרבר: הדברים האלו, כמו שלפני 30 שנה לא היינו יכולים להיות בשקט ולחמנו ונמשיך ללחום כאן גם היום.

<שאול פרבר: וצריך וצריכים ללחום נגד הרשויות במדינת ישראל.

<שאול פרבר: אבל כשאני שומע את הבחור הזה מיכאל, ואנחנו שומעים, אצלנו בעתים, עשרות פניות מאנשים שחוקרים את יהדותם אחרי שהם אזרחי מדינת ישראל, אני שואל את עצמי שאלה אחת:

<שאול פרבר: לפני 30-40 שנה כשאני גדלתי שמענו שהק.ג.ב.

<שאול פרבר: עושה דבר כזה.

<שאול פרבר: איך הגענו למקום שמדינת ישראל עושה דבר כזה.

שלי יחימוביץ': תודה רבה.

שלי יחימוביץ': תשובה קצרה מאוד בבקשה.

<רינה נשר: התשובה שלי לדברים שנאמרו כאן זה שעצם קיומו של סעיף 11 לחוק האזרחות שמדבר על הפרוצדורה לביטול אזרחות שהתקבלה על סמך פרטים כוזבים זה המענה לכך שלא ניתן להסתפק- - -

עודד פורר: זאת אומרת שכל אזרח שנכנס לישראל כעולה חדש מסר פרטים כוזבים?

<רינה נשר: ממש ממש לא- - -

<קריאה: עודד, הוא חשוד.

עודד פורר: כולם חשודים בעיניכם.

<רינה נשר: זה ממש לא מה שאנחנו אומרים, רק אנחנו אומרים - - -

עודד פורר: את חייבת להבין שזה בדיוק העניין.

<רינה נשר: אם אני יכולה רגע לסיים את המשפט - - -

עודד פורר: אני רק אגיד לך לפני שאת מסיימת כי זה חשוב: לפני שאתם ממשיכים לחפור את הבור הזה שאתם כורים לעצמכם קחו דקה אחורה ותחשבו שוב.

עודד פורר: כי להפוך את כל עולי ברית המועצות לשעבר לחשודים שכל אחד מהם צריך לעבור בדיקה בשלב כזה או אחר, אני אומר לכם, יש פה בעיה בשימוש לרעה- - -

שלי יחימוביץ': חבר הכנסת פורר, הדברים האלה נאמרו ואנחנו עומדים לפני סיום אז תודה רבה.

שלי יחימוביץ': גם אני מבטיחה לכם שאנחנו נעשה דיון המשך.

שלי יחימוביץ': רק אני רוצה לסיום, קטיה קובצ'יק, את רוצה לספר את הסיפור שלך, בבקשה.

<קטיה קובצ'יק: האמת שהסיפור האישי שלי הוא לא קשור אישית אבל מבחינת שכל השולחן הזה לא יושב אף דובר רוסית חוץ מחברי הכנסת המכובדים אז אני פשוט רוצה להגיד בקצרה איך זה מרגיש מצד הקליינט- - -

<קריאה: אני דוברת רוסית.

<קטיה קובצ'יק: אבל אני הקליינט בסופו של דבר.

שלי יחימוביץ': מה זה קליינט?

שלי יחימוביץ': אני לא מבינה.

<קטיה קובצ'יק: האלה שבודקים אותם.

<קטיה קובצ'יק: הקליינט של הרבנות, הקליינט של הנתיב.

שלי יחימוביץ': את נבדקת?

<קטיה קובצ'יק: אני נבדקתי לפני שעליתי.

<קטיה קובצ'יק: אבל אני רוצה להגיד שאנחנו בישראל חופשית נתקלים בהרבה בעיות - - -

שלי יחימוביץ': את נציגה של ישראל חופשית.

<קטיה קובצ'יק: כן.

שלי יחימוביץ': כי מה שאמרו לי זה שיש לך עדות.

<קטיה קובצ'יק: לא, אבל שנייה, אני כן רוצה להשמיע - - -

שלי יחימוביץ': אז אין לך עדות אישית.

<קטיה קובצ'יק: עדות של נתיב לא אבל בדקו אותי כמובן בכל המסמכים וסבתא וסבא.

שלי יחימוביץ': אנחנו לא עוסקים בזה עכשיו.

<קטיה קובצ'יק: אבל דקה עכשיו.

<קטיה קובצ'יק: בשני משפטים אני יכולה להגיד - אתם היום ביום זכויות האדם בכנסת.

<קטיה קובצ'יק: אני אגיד איך זה נראה לי מהצד, ועדת השקיפות בבוקר דנה ברבנות שבודקת רוסים אם מותר להם לעבוד בשניצליה, אתם עכשיו דנים אם מותר לרוסים להמשיך להחזיק באזרחות שלה ובארבע ביוזמתנו יהיו פה דיונים בכנסת שמדינת ישראל מונעת מרוסים להתחתן במדינת ישראל.

<קטיה קובצ'יק: אני פשוט רוצה להגיד לכם שאתם מדברים על המושג הזה של זכויות אדם אני פשוט בנאדם חי בפניכם שחווה את זה כל יום.

<קטיה קובצ'יק: שכל יום בודקים אותנו מחדש.

<קטיה קובצ'יק: אז אני רק רוצה להגיד שגם את אבא שלי בדקו לפי הרשימות וכשבדקו את אבא שלי בברית המועצות לא קיבלו אותו לאוניברסיטה.

<קטיה קובצ'יק: למה?

<קטיה קובצ'יק: כי הוא היה יהודי.

<קטיה קובצ'יק: ולכן אני וולקובה ולא ווילצולד כי הוא שינה את שם המשפחה ושנה אחרי זה התקבל.

<קטיה קובצ'יק: אז הרשימות האלה והמאגרים האלה חווינו במדינה אחת ואני מציעה למדינת ישראל להפסיק לחלק אנשים לשחורים ולבנים מבחינת זכויות האדם כי אנחנו ממש מרגישים פה שחורים וזה ממש על מצפונכם.

שלי יחימוביץ': תודה רבה.

שלי יחימוביץ': אני מודה לכל המשתתפים.

שלי יחימוביץ': אני מודה שכשה

שלי יחימוביץ': תחלנו את הדיון הזה לא חשבתי שהתמונה שתצטייר תהיה כל כך מחרידה וכל כך קשה.

שלי יחימוביץ': התחלנו את הבוקר בשכנוע שהסיפור הזה נפסק בנתיב ושאנחנו רק מחכים לסוג של הסדרה כדי לאשש את העובדה שהפסיקו הפשפושים האלה ביהדותו ואזרחותו של אדם.

שלי יחימוביץ': אני אחזור על מה שאמרתי, מדובר בעלייה הגדולה ביותר בתולדות המדינה.

שלי יחימוביץ': אני לא אחלק ציונים לעליות.

שלי יחימוביץ': העובדה שהעלייה הזו תרמה רבות למדינת ישראל היא לא נתונה בויכוח.

שלי יחימוביץ': אבל אנחנו לא מסווגים כאן עליות.

שלי יחימוביץ': אני אומרת שזו העלייה הגדולה ביותר בתולדות המדינה שנקלטה כאן באהבה ובברכה והשתלבה עמוקות בחייה של המדינה.

שלי יחימוביץ': וכבר אמרתי, הילדים של מי שעלו בראשית שנות ה-90 שירתו יחד עם הילדים שלי בצבא ושירתו ביחידות מסווגות ושירתו ביחידות קרביות והם עובדים במקומות בתעשיות הבטחוניות המסווגות ביותר ותורמים לחייה של המדינה ועובדים בבתי החולים והם שרים והם חברי כנסת והנה אנחנו רואים שכל העלייה הזאת שעברה כבר את מדורי הגיהנום של להוכיח את זכאותם לעלות בישראל ברגע העלייה לפני 26-27 שנים, הנה עכשיו היא עומדת למבחן מחדש.

שלי יחימוביץ': והיא עומדת ברגע מאוד מסוים ושרירותי, רגע שבו לפעמים אזרחי ישראל מכל המוצאים, מכל העליות ומכל הגזעים מבקשים להביא למדינת ישראל את בן זוגם שהם הכירו שהוא, רחמנא ליצלן, לא אזרח ישראל.

שלי יחימוביץ': ובקבוצה הספציפית הזאת של העולים מחבר העמים, של אותם מיליון עולים וילדיהם ונכדיהם כבר, לשכת הקשר נתיב הפכה להיות קבלן משנה לבדיקת יהדותם מחדש.

שלי יחימוביץ': יהדותם ואזרחותם מחדש.

שלי יחימוביץ': אני מבינה שהמערכת מבינה שיש כאן בעיה מסויימת על כן עודכנו על ידי נציג משרד המשפטים שבשבוע הבא יהיה דיון בלשכתה של המשנה ליועץ המשפטי לממשלה, דינה זילבר, בעניין הזה.

שלי יחימוביץ': אלא שעד אז מתברר שחרף רצונה, לשכת נתיב, בהנחיה של מנכ"ל רשות האוכלוסין - - - שכותב שהדבר הוא על פי הנחיית משרד הפנים הבדיקות האלה הן נמשכות בתקופת הביניים.

שלי יחימוביץ': זה לא שיש הקפאה, אלא שהן נמשכות.

שלי יחימוביץ': אני רוצה להביע מחאה חריפה והיא לא רק בשמי, בשם ח"כים שהיו כאן מכל קצוות הקשת הפוליטית, ממש מכל קצוות הקשת הפוליטית, מחאה ומורת רוח חריפה ביותר על העובדה שבאופן שרירותי ובאופן מתנכ"ל ובאופן שגורם ייסורים וסבל לציבור רחב, הגון, רחב, שומר חוק במדינת ישראל על כך שהדברים האלה נמשכים בסמכות וברשות.

שלי יחימוביץ': בעיני זה חמור ביותר.

שלי יחימוביץ': ולכן אני כבר מודיעה שאנחנו נהיה בקשר עם משרד המשפטים שמקיים את הישיבה שלו ב-17 בחודש ולכל היותר תוך ימים ספורים אחר כך הוועדה הזאת תשוב ותתכנס לדון באותו עניין בדיוק.

שלי יחימוביץ': אנחנו תובעים בזאת משר הפנים להפסיק את הבדיקות המתנכלות האלה ליוצאי חבר העמים לדורתיהם.

שלי יחימוביץ': לדורתיהם זה הסבים והסבתות שלהם, זה הילדים, זה הנכדים וכן הלאה וכן הלאה, לדורי דורות.

שלי יחימוביץ': להפסיק את הבדיקה המפלה והמייסרת הזאת לאלתר ואנחנו נבקש תשובות בהירות גם ממשרד המשפטים, היועץ המשפטי לממשלה, ממשרד הפנים, מרשות האוכלוסין בישיבה הבאה שתהיה, כאמור, מאוד מאוד בקרוב.

שלי יחימוביץ': תודה רבה.